Ο ανεκπλήρωτος έρωτας της παντρεμένης Πηνελόπης Δέλτα για τον Ίωνα Δραγούμη - Enjoy News\nΚΕΝΤΡΙΚΗ/Magazino/Ο ανεκπλήρωτος έρωτας της παντρεμένης Πηνελόπης Δέλτα για τον Ίωνα Δραγούμη\nΟ ανεκπλήρωτος έρωτας της παντρεμένης Πηνελόπης Δέλτα για τον Ίωνα Δραγούμη\nΗ αγαπημένη συγγραφέας των παιδικών μας χρόνων είχε μια πολυτάραχη ζωή που ήταν άμεσα συνδεδεμένη με τις κοινωνικές και πολιτικές εξελίξεις της εποχής στη χώρα.\nΚάποιοι λένε ότι και αυτή η απογοήτευση την οδήγησε στην αυτοκτονία στις 2 Μαΐου του 1941 και όχι μόνο η εισβολή των Γερμανών στην Αθήνα, όπως είναι η επικρατέστερη άποψη και σαφώς πιο ηρωική για την συγγραφέα των Μακεδονομάχων.\nΓεννήθηκε το 1874 στην Αλεξάνδρεια της Αιγύπτου, απο πολύ εύπορη οικογένεια.Ήταν κόρη του πολιτικού και εθνικού μας ευεργέτη Εμμανουήλ Μπενάκη .Η Πηνελόπη ήταν το τρίτο παιδί από τα πέντε της οικογένειας .\nΗ οικογένεια της της έδωσε τη δυνατότητα να μορφωθεί, αν και δεν ήταν συνηθισμένο για τα κορίτσια της εποχής.\nΗ αυστηρότητα των γονιών της και ο «αποστειρωμένος» τρόπος ζωής, την έκαναν από νεαρή ηλικία να αναζητεί διέξοδο. Έτσι, όταν το 1882 η οικογένειά ήρθε προσωρινά στην Ελλάδα, η κοπέλα προσπάθησε να ξεφύγει από το «χρυσό κλουβί».\nΓνώρισε και παντρεύτηκε έναν πλούσιο έμπορο από το Φανάρι τον Στέφανο Δέλτα και το 1895 τον παντρεύτηκε. Το ζευγάρι απέκτησε τρεις κόρες ! εγγόνια αλλά και δισέγγονα, ένα εκ των οποίων είναι και ο πρώην πρωθυπουργός Αντώνης Σαμαράς, που δεν πρόλαβε να τη γνωρίσει.\nΜε τις κόρες της τις οποίες υπεραγαπούσε.\nΔέκα χρόνια μετά τον γάμο, το ζεύγος Δέλτα επέστρεψε στην Αλεξάνδρεια.\nΕκείνη η χρονιά (1905) ήταν μοιραία για τη συγγραφέα, καθώς τότε γνώρισε τον μεγάλο έρωτα της ζωής της τον Ίωνα Δραγούμη, που ήταν υποπρόξενος της Ελλάδας στην Αλεξάνδρεια, σε μια δεξίωση.\nΗ έλξη που ένιωσαν ήταν αμοιβαία και σύντομα μετατράπηκε σε δυνατό έρωτα, που όμως δεν μπορούσε να εκπληρωθεί. Η Δέλτα ήταν παντρεμένη και μητέρα. Το ήθος της δεν της επέτρεπε να δημιουργήσει εξωσυζυγικό δεσμό. Ο πόθος της για τον Δραγούμη όμως ήταν τόσο έντονος, που την έκανε να το ομολογήσει στον σύζυγό της. Εκείνος δεν της έδωσε το πολυπόθητο διαζύγιο και η συγγραφέας έπεσε σε κατάθλιψη. Το τελειωτικό χτύπημα ήρθε λίγο καιρό μετά, όταν ο αγαπημένος της έκανε δεσμό με τη Μαρίκα Κοτοπούλη.\nΣτις 30 Ιουλίου 1920 ο Ίων Δραγούμης δολοφονήθηκε από βενιζελικούς αξιωματικούς στη διασταύρωση των οδών Βασιλίσσης Σοφίας (τότε Κηφισίας) και Παπαδιαμαντοπούλου. Η άσκοπη και άδικη δολοφονία του συγκίνησε το Πανελλήνιο και τον πολιτικό κόσμο.\nΗ οικογένεια Δέλτα έρχεται και πάλι στην Αθήνα και εγκαταστάθηκε στην Κηφισιά, στο νεοκλασικό σπίτι, που σήμερα στεγάζει τα ιστορικά αρχεία του μουσείου Μπενάκη, θεωρείται ιστορικό καθώς εκεί έγραψε η Δέλτα τα πιο γνωστά βιβλία της, αλλά και εκεί άφησε την τελευταία της πνοή.\nΤο 1925 η συγγραφέας διαγνώστηκε με σκλήρυνση κατά πλάκας, μια αρρώστια που χειροτέρευε και την ταλαιπώρησε μέχρι το τέλος της. Τη δεκαετία του ’30 έγραψε τον «Τρελαντώνη», τον «Μάγκα» και τα «Μυστικά του βάλτου». Παρόλο που η συγγραφική της έμπνευση φαινόταν αστείρευτη, η ίδια αποδείχτηκε ότι βασανιζόταν μέσα της. Τόσο η ασθένειά της όσο και ο έρωτας της για τον Δραγούμη, που παρέμενε ζωντανός ακόμα και 20 χρόνια μετά τη δολοφονία του, δεν την άφηναν να ησυχάσει.\nΣτις αρχές του 1941 ο Δραγούμης αν και νεκρός «μπήκε» ξανά στη ζωή της. Ο αδελφός του, Φίλιππος, της παρέδωσε στη Δέλτα τα προσωπικά του ημερολόγια και αρχεία που την συγκλόνησαν .\nΗ κήρυξη του πολέμου, βρήκε τη συγγραφέα σε άσχημη ψυχολογική κατάσταση. ώνα. Έτσι όταν στις 27 Απριλίου οι Γερμανοί εισέβαλαν στην Αθήνα έκανε απόπειρα αυτοκτονίας παίρνοντας δηλητήριο, πέθανε στις 2 Μαΐου του 1941, χωρίς να αφήσει κάποιο σημείωμα στο οποίο να εξηγεί τους λόγους που την οδήγησαν σε αυτή τη πράξη.\nRetro Έρωτας Ίων Δραγούμης Πηνελόπη Δέλτα\nH κοινωνική δικαιοσύνη αποτελεί βασική αρχή για την ειρηνική συνύπαρξη και την ευημερία των λαών.\nΤελικά η ιδέα να γίνει η επετειακή παρέλαση της 25 Μαρτίου στο Τατόι έχει εγκαταλειφθεί


Έκανε κολυμπώντας τον γύρο της Βρετανίας - ΦΩΤΟ - ΒΙΝΤΕΟ\n10:26 πμ, Δευτέρα 05 Νοε 2018 10:26 πμ, Δευτέρα 05 Νοε 2018\nΟ Ρος Έτζλεϊ έκανε τον γύρο της Μεγάλης Βρετανίας κολυμπώντας, κατορθώνοντας να γίνει ο πρώτος κολυμβητής που πραγματοποίησε ένα τέτοιο εγχείρημα.\nΣύμφωνα με τον Guardian, ο Ρος Έτζλεϊ κατάφερε να διανύσει κολυμπώντας πάνω από 2.864 χιλιόμετρα. Το ταξίδι του ξεκίνησε την 1η Ιουνίου και έκτοτε δεν πάτησε το “πόδι” του στη στεριά, μέχρι που ολοκλήρωσε τον γύρο της Βρετανίας. Κατά τη διάρκεια του εγχειρήματός του, κοιμόταν στη βάρκα που τον συνόδευε.\nΟ Ρος Έτζλεϊ κολυμπούσε επί 12 ώρες την ημέρα και αντιμετώπισε μεγάλα κύματα, αλλά και εκατοντάδες μέδουσες. Υπολογίζεται ότι κατά τη συνολική διάρκεια του ταξιδιού του έφαγε πάνω από 610 μπανάνες, οι οποίες του παρείχαν συνεχώς ενέργεια, ώστε να ανταπεξέλθει.\nO Ρος Έτζλεϊ δεν κατακτά το πρώτο του παγκόσμιο ρεκόρ, αφού τον Απρίλιο του 2016 είχε κάνει τη μεγαλύτερη ανάβαση με σχοινί, ίση με αυτή του Έβερεστ μέσα σε 19 ώρες. Ενώ, δύο μήνες πριν είχε ολοκληρώσει μαραθώνιο, ενώ τραβούσε αυτοκίνητο.\nΠηγή πληροφοριών: theguardian.com, dailymail.co.uk\nΠηγή ΦΩΤΟ: dailymail.co.uk, Red Bull Media House/PA, Red Bull\nΠηγή ΒΙΝΤΕΟ: YouTube/Guardian News\nThe Telegraph: Ο Ντόμινικ Ράαμπ αξίωσε να δοθεί στο Λον...\nΣτην φυλακή τρεις περιβαλλοντικοί ακτιβιστές στην Βρετα...\nΗ πιο συγκινητική πρόταση γάμου που έχετε δει - ΒΙΝΤΕΟ\nΣυναγερμός στο Λονδίνο: Επίθεση με μαχαίρι στο «αρχηγεί...\nΖευγάρι κρατούσε άνδρα στο σπιτάκι του κήπου για τέσσερ...\nTimes:Η Βρετανία έχει καταλήξει σε συμφωνία με την ΕΕ γ...\nΣυμφωνία για το Brexit έως τις 21 Νοεμβρίου;\nΦονική γροθιά σε 59χρονο με αναπηρία από έναν 19χρονο σ...


ΗΛΙΟΥΠΟΛΗ - ilioupolis.gr - Ποδοσφαιρικός αγώνας φιλανθρωπικού χαρακτήρα\nΠροηγούμενο Αρθρο Κοπή πίτας του συλλόγου Α.Ο. ΔΙΑΝΑ Αγίας Μαρίνας Ηλιούπολης\nΕπομενο Αρθρο Aγώνας φιλανθρωπικού χαρακτήρα\nΟ φετινός αγώνας πραγματοποιήθηκε την Δευτέρα 19 Δεκεμβρίου 2016 και ώρα 15.00, στο Δημοτικό Στάδιο Ηλιούπολης (Χρυσάφη 1).\nΚατά τον χρόνο διεξαγωγής του αγώνα, συγκεντρώθηκαν τρόφιμα και χρήματα για την ενίσχυση του Κοινωνικού Παντοπωλείου της Πόλης μας.\nΠριν την έναρξη του αγώνα ο Δήμος μας απένειμε τιμητικές πλακέτες στον Σύνδεσμο Παλαιμάχων Ποδοσφαιριστών ΠΑΝΙΩΝΙΟΥ Γ.Σ.Σ. και στους αθλητές Δημήτρη Χριστοδούλου, Νόνι Λίμα, Κώστα Λαγό και Γιάννη Κυριαζή για την προσφορά τους στο ελληνικό ποδόσφαιρο και την κοινωνία.\nΑπό την πλευρά του ο Πανιώνιος απένειμε τιμητική πλακέτα στον Δήμαρχο της Πόλης μας για το κοινωνικό του έργο στην Ένωση Παλαιμάχων του Δήμου μας και στον Στέφα Ιωάννη.\nΤην εκδήλωση τίμησαν με την παρουσία τους εκτός από τον Δήμαρχο της πόλης μας Βασίλη Βαλασόπουλο, η Διοίκηση του ΠΑΟΔΗΛ, Αντιδήμαρχοι, Δημοτικοί Σύμβουλοι, Πρόεδροι και εκπρόσωποι Νομικών Προσώπων και φορέων της πόλης μας.\nΟι παλαίμαχοι αθλητές που αγωνίστηκαν είναι οι εξής :\nΜωραϊτης, Μανίκας, Κάπελας, Ιβάν, Εμμανουήλ, Ζαγκλάρας, Στέφας, Φωτουλάκης Ι., Χουσιάδας, Μπογδάνος, Μπάιλας, Μπασάν, Φωτουλάκης Β., Στυλιανού, Καραθανάσης, Αγγελόπουλος, Γεωργόπουλος, Σταμίρης, Κουτρούλης, Αγγελάκης, Διονυσίου, Καλαμάκης.\nΣπαθάρος, Νικολαϊδης, Παπαχριστόπουλος, Σουτρόπουλος, Σαϊπάς, Μπουγάς, Λαμπαδινός, Λίμα, Κάφαλης, Τσουκλείδης, Δημητρίου, Χάιτας, Ραγκούσης, Σκαβάρας, Πλεξίδας, Μπέλλος, Ντασιακλής, Αγγελόπουλος, Γιάννακας.\nΑπόκοτος, Διονυσίου, Ολύμπιος\nΠαρευρέθηκαν επίσης οι: Χριστοδούλου Γ.Γ., Παπασίκας, Καπώνης, Κυριαζής, Βλάχος.\nΗλιούπολη\tαγώνας\tφιλανθρωπικός\tποδόσφαιρο\tπαλαίμαχοι\tΠΑΝΙΩΝΙΟΣ


21 Σεπ 2015 - 14:22\nΤο Μεσογειακό Ινστιτούτο Διεύθυνσης (ΜΙΔ) δέχεται αιτήσεις για το Πρόγραμμα Μάστερ στη Διοίκηση Επιχειρήσεων και Δημόσια Διοίκηση 2016-2017 (μερικής φοίτησης). Το ΜΙΔ είναι δημόσια σχολή τριτοβάθμιας εκπαίδευσης η οποία υπάγεται στο Υπουργείο Εργασίας, Πρόνοιας και Κοινωνικών Ασφαλίσεων της Κυπριακής Δημοκρατίας.\nΣτόχος του Μεταπτυχιακού Προγράμματος είναι να προσφέρει στους εργαζομένους στον ιδιωτικό και το δημόσιο και ευρύτερο δημόσιο τομέα την ευκαιρία να ετοιμαστούν για μια διευθυντική σταδιοδρομία, προσφέροντάς τους ένα πλαίσιο εννοιών, αναλυτικών μεθόδων και τεχνικών που θα τους βοηθήσουν να εκτελούν αποτελεσματικά τα διευθυντικά τους καθήκοντα. Το Μεταπτυχιακό Πρόγραμμα περιλαμβάνει ένα ευρύ φάσμα θεμάτων που είναι σχεδιασμένα να προσφέρουν όλες τις απαραίτητες διευθυντικές γνώσεις και δεξιότητες. Προσφέρει, επίσης, τη δυνατότητα ειδίκευσης είτε στη Διοίκηση Επιχειρήσεων είτε στη Δημόσια Διοίκηση.\nΤο Πρόγραμμα αποτελείται από 5 ενότητες και αρχίζει στις 9 Φεβρουαρίου 2016 και ολοκληρώνεται τον Ιούνιο του 2017. Οι συναντήσεις πραγματοποιούνται στα κτήρια του ΚΕΠΑ στη Λευκωσία, κάθε Τρίτη, Τετάρτη και Πέμπτη από τις 5:00μ.μ. μέχρι τις 9:00μ.μ. Οι συμμετέχοντες θα αναλάβουν επίσης τη συγγραφή Διπλωματικής Εργασίας στον κλάδο ειδίκευσής τους και να την υποβάλουν τον Οκτώβριο του 2017.\nΤο δικαίωμα συμμετοχής στο Πρόγραμμα είναι €3.426 και καταβάλλεται σε δόσεις ανά ενότητα. Επισημαίνεται ότι υπάρχει δυνατότητα για φοιτητική χορηγία με μέγιστο ποσό €2.565.\nΣτο Πρόγραμμα μπορούν να συμμετάσχουν πτυχιούχοι οποιουδήποτε κλάδου που απασχολούνται στον ιδιωτικό και στο δημόσιο και ευρύτερο δημόσιο τομέα.\nΓια περισσότερες πληροφορίες και αιτήσεις συμμετοχής στην ιστοσελίδα του ΜΙΔ: www .mim.ac.cyή στα τηλ.: 22806117, 22806166, 22806128.\nΗ τελευταία ημερομηνία υποβολής αιτήσεων είναι η Δευτέρα 18 Ιανουαρίου 2016


Έπεσε ξανά σύρμα για ένα νέο κάλεσμα με θέμα το Γυμνό. Τις λεπτομέρειες τις βρήκα από την Αριστέα στο Η ζωή είναι ωραία. Μιλάμε για το γυμνό με γραπτό κείμενο ή ένα εικαστικό θέμα. Διάλεξα να εκφραστώ και με τους δύο τρόπος για ένα θέμα που το προσεγγίζω από την δική μου σκοπιά. Αν είμαι ή όχι μέσα στο πνεύμα της ιδέας θα το κρίνουν οι ηθικοί αυτουργοί της παραγγελιάς. Όπως και να χει όμως, αξιοποίησα την περίσταση για να καταγράψω αυτά που έχω μέσα στο κεφάλι μου. Ελπίζω να σας αρέσει.\nΤο σκίτσο είναι με μολύβι στο χέρι και περασμένο μετά στο photoshop για το ψηφιακό του ζωντάνεμα.\nΣυμπληρωματικά ενημερώνω πως κάθε νέα συμμετοχή και έξτρα πληροφορίες τις βρίσκουμε και στο ιστολόγιο της Αριστέας που προανέφερα αλλά και στο ιστολόγιο της Μαριλένας marilenaspotofart που έδωσε το αρχικό πρόσταγμα.\nΕίναι παράξενο πόσο ζεστά είναι τα χέρια που σε αγγίζουν με αγάπη. Τόσο ζεστά ήταν και τα χέρια της γυναίκας που γνώρισα σαν μάνα. Χέρια τραχιά, χέρια δυνατά, χέρια ώριμα και ταλαιπωρημένα. Θα ταν δε θα ταν πενήντα δύο ετών, ίσως και πιο κάτω όταν με πρωτοβάσταξε στην αγκαλιά της. Παιδί της κόρης της εγώ, δυο φορές παιδί της. Οι γιοι της δεν είχαν προλάβει καλά, καλά να ενηλικιωθούν και να που η πρωτότοκή της κόρη (μικρή κι αυτή) την είχε κάνει γιαγιά.\nΣαν ζύμη που την έπαιρνε και την έβαζε στη λεκάνη για να την πλάσει, έτσι με έβαζε κι εμένα στη λεκάνη για να με μπανιαρίσει. Με έτριβε, με σφούγγιζε, με σαπούνιζε και κάθε της άγγιγμα στο μικροσκοπικό μου ακόμα κορμί, έκανε τα κόκαλά μου να μεγαλώνουν μέρα με τη μέρα όλο και πιο γρήγορα. Χάδι από άλλον άνθρωπο δεν έπαιρνα. Δεν ήθελα κανέναν, μόνον εκείνην που η αγάπη της ήτανε ζεστή. Σαν με έκλεινε μέσα στα σφιχτά παχουλά της μπράτσα, όλος ο πόνος του κόσμου διαλυότανε. Τέτοια δύναμη έχει η αγάπη. Διώχνει κάθε φόβο, κάθε ερημιά.\nΜε έπλενε, με έντυνε, με έραβε, με μεγάλωνε.\nΜε μάλωνε, με έλεγχε, με φώναζε, μ αγαπούσε.\nΘύμωνα, της κάκιωνα, την oικτίριζα, την αγαπούσα.\nΒάσανα, κόντρα βάσανα κι όμως εκείνη εκεί, ακάθεκτη να με φροντίζει. Να μας φροντίζει. Δεν ήμουν το εγγόνι της, ήμουν το στερνοπούλι της. Το θετό της παιδί. Η μάνα μου ανήμπορη, απούσα, ίσκιος του εαυτού της που παράδερνε με τους δικούς της δαίμονες. Εκείνη όμως ήταν εκεί. Ακούραστη, άγρυπνη και δυνατή. Μας έπλενε, μας φρόντιζε, μας τάιζε. Το σπίτι μικρό, φτωχικό μα μύριζε πάντα γιορτή.\nΕκείνη εξήντα δύο κι εγώ δώδεκα. Πρώτη φορά έπιασα στα χέρια μου βελόνα. Ινσουλίνη για τον διαβήτη, πρωί βράδυ. Φάρμακα, φάρμακα, φάρμακα. Φάρμακα για την καρδιά, φάρμακα για την πίεση, φάρμακα για τα αρθριτικά, φάρμακα για τις αϋπνίες. Φάρμακα για όλα. Στην αρχή ήταν δύσκολα, μου έδειχνε ο θείος, μετά συνήθισα και με τον καιρό τα έμαθα όλα. Μέχρι να γίνω δεκαοχτώ, τα πράγματα τα βολεύαμε. Είχε κουράγιο κι αντοχές και πείσμα η γιαγιά. Είχε και την έγνοια μου να με σπουδάσει. Σαν ήρθε το ποθούμενο ήταν λες και όλη της η κούραση την τράβηξε με δύναμη στο χώμα. Κρατιόταν, κρατιόταν μέχρι που κατέρρευσε. Εμφράγματα, εγκεφαλικά, γαστρορραγίες, όλα το ένα μετά το άλλο. Εκείνη όμως βάσταγε και δίπλα της τη βάσταγα κι εγώ. Κάθε φορά έπεφτε για ένα μήνα στο κρεβάτι κι ύστερα πάλι στο πόδι.\n«Βόηθαμε παιδάκι μου να κάνω μπάνιο.»\nΈνα, ένα βγάζαμε τα ρούχα, τις ρόμπες, τα νυχτικά, τα μισοφόρια, τα εσώρουχα. Κι από κάτω, η γιαγιά. Ηλικιωμένη αλλά φρέσκια σαν λουλούδι. Τροφαντή σαν βρέφος, με πτυχώσεις από τα πάχη της και λευκή σαν το κρίνο. Ελαφρώς σκεβρωμένη στους ώμους αλλά ακόμα όμορφη. Το πρόσωπό της ήταν καταχαρακωμένο από τις λύπες, βαθουλωμένα μάτια, πεσμένα μάγουλα, κρεμασμένο σαγόνι. Το κορμί της όμως είχε ακόμα ζωή και κάθε του πτυχή, είχε μια ιστορία να πει. Επάνω στην τουρλωτή της κοιλιά είχε τις ραγάδες της γέννας και μια ουλή από μια επέμβαση που είχε κάνει. Τα παχουλά της πόδια ήταν σαν φρεσκοζυμωμένο ψωμί, σφιχτά και άσπρα με διάφανο δέρμα. Οι γλουτοί της υπερμεγέθεις αλλά σκληροί σαν πέτρα. Τα στήθη της βαριά αλλά παραδόξως ακόμα σφριγηλά. Το δέρμα της απαλό σαν μετάξι. Το σφουγγάρι έτριζε πάνω της καθώς της έτριβα την πλάτη.\nΣε κανέναν δεν καθόταν να της κάνει μπάνιο η γιαγιά, παρά μόνο στον άντρα της και σε μένα. Σαν προχώρησε η ασθένεια κι άρχισε σιγά, σιγά να χάνει και τα λογικά της, ντρεπότανε να της αλλάζω ρούχα μπροστά στην τηλεόραση. «Μη βρε παιδάκι μου με ξεγυμνώνεις εδώ πέρα. Μας βλέπει και το κορίτσι.». «Ποιο κορίτσι βρε γιαγιά;» «Το κορίτσι που λέει τις ειδήσεις, δε το βλέπεις;» κι έδειχνε την δημοσιογράφο του δελτίου.\nΤα βράδια που πόναγε η κοιλιά της, της σήκωνα το νυχτικό και της έκανα εντριβές με κρέμα. Και πού δεν πόναγε αυτή η γυναίκα. Μαρτυρική κι επώδυνη η ζωή της τα τελευταία χρόνια. Αλλά εκείνη βάσταγε κι έκανε υπομονή. «Να ναι καλά τα χρυσά σου τα χεράκια γιαβράκι μου». Κάθε βράδυ το ξενυχτούσαμε μαζί. Εκείνη πόναγε κι εγώ της έτριβα με αλοιφή τα πόδια. Κανείς δεν ξέρει γι αυτά τα άγρυπνα βράδια. Παρά μόνο εγώ κι αυτή.\nΜια μέρα μάζεψε τα πράγματά της σε μια σακούλα. Μερικά λερωμένα νυχτικά και λίγες αλλαξιές. «Πού τα πας όλα αυτά γιαγιά;» «Θα πάω στο σπίτι μου παιδάκι μου. Ήρθαν να με πάρουν τα αδέρφια μου.» Μετά από ένα εξάμηνο η γιαγιά πέθανε. Υπέφερε αλλά έφυγε όρθια.\nΔυο ανθρώπους άφηνε η γιαγιά να την δούνε γυμνή, τον άντρα της κι εμένα. Αν δεν θες να φροντίσεις έναν άνθρωπο, να τον αναπαύσεις, να τον διακονήσεις, να τον γιατροπορέψεις, καλύτερα να μην τον δεις γυμνό ποτέ σου. Γιατί το σώμα μας δεν είναι μόνο για να χαρίζει τέρψη, το σώμα μας έχει βάσανα, ανάγκες και καημούς. Το σώμα μας χρειάζεται μέριμνα και μόνο τα χέρια που ξέρουν να αγγίζουν με αγάπη, μπορούν να θεραπεύσουν και να παρηγορήσουν.\nΑπό νωρίς στη ζωή μου εξοικειώθηκα με τη γύμνια των ανθρώπων. Αλλά με τη γύμνια της ανάγκης. Τη γύμνια των ανθρώπων που βρίσκονται αβοήθητοι στο έλεός σου. Αν δεν μπορείς να φροντίσεις έναν άνθρωπο στα δύσκολα, καλύτερα να μην τον δεις ποτέ γυμνό, δεν το αξίζεις… Αυτό το σώμα που ίσως τώρα το αγγίζεις με χαρά και απολαμβάνεις την ομορφιά του, σκέψου αν το ίδιο σώμα θα μπορέσεις μια μέρα να το πλύνεις, να το καθαρίσεις και να του αλλάξεις γάζες. Θα μπορέσεις; Θα μπορέσεις να το περιποιηθείς με την ίδια αγάπη όταν θα έχει τα σημάδια του χρόνου πάνω του;\nΚάθε φορά που βλέπεις μια όμορφη θελκτική εικόνα ενός ανθρώπινου σώματος, μη σταθείς μόνο εκεί. Πάνε και λίγο παρά πέρα. Πάνε στη δύσκολες μέρες που θα έχει χάσει την ομορφιά του. Στις μέρες που θα ταλαιπωρείται από ασθένειες παροδικές ή μη. Στις μέρες που θα αποκτήσει ατέλειες, ψεγάδια, σημάδια. Στις μέρες που θα γεράσει, που θα μαραθεί.\nΌταν έβλεπα τον παππού μου να φροντίζει την άρρωστη και γερασμένη γυναίκα του, τα μάτια του έλαμπαν από αγάπη. Δεν ήταν ποτέ του υπόδειγμα άριστου συζύγου, όμως στα γεράματα ήταν εκεί. Την φιλούσε, την χάιδευε, την κανάκευε, την χτένιζε, την άλλαζε, της έλεγε γλυκόλογα. Ακόμα κι όταν την έπιανε ακράτεια και τα έκανε επάνω της σαν τα μωρά, εκείνος την καθάριζε με επιμέλεια κι ούτε στιγμή δεν έπαυε να την βλέπει όμορφη. Δαχτυλιδένια τη φώναζε και της τράβαγε τη ρόμπα χαμηλά να μην χαζεύουν οι ξένοι άντρες τα πόδια της τα τροφαντά…\nΈτσι έμαθα κι εγώ να αγαπώ την ανθρώπινη γύμνια. Στα δύσκολα, στα άσχημα. Έμαθα να κοιτώ κάτω από το δέρμα, εκεί που κάθε πόνος και κάθε φλεγμονή λουφάζει. Εκεί που τα κύτταρα παλεύουν να κερδίσουν άλλη μια μέρα ζωής, άλλη μια μέρα αγάπης, άλλη μια μέρα προσμονής. Εκεί που η θνητή σάρκα περιμένει να αγιάσει...\nΥ.Γ. δείτε κι αυτό το συγκινητικό video clip\nΕτικέτες αληθινές ιστορίες αφηγήσεις ιστορίες true stories\nΑγαπάκι μου, σε ευχαριστώ ..εκ μέρους της Μαριλένας!\nΜε ένα σύντομο πέρασμα ...μου θύμισες τα δικά μου με παππού και μπαμπά! Κάτι που δεν μου είχε περάσει από τo νου με το θέμα nude!\nΤρέχω να ενημερώσω τη Μαριλένα και θα έρθω να σε διαβάσω αργότερα με την ησυχία μου!\n( Νομίζω ότι δεν έχω προλάβει ούτε τη χθεσινή σου ανάρτηση)\n3 Σεπτεμβρίου 2014 - 6:31 μ.μ.\nΠολλά μου θύμισες.\nΑφροδίτη έλεγαν και τη συγχωρεμένη τη γιαγιά μου. "Γιαβράκι μου" με φώναζε κι εμένα (Πολίτισσα η γιαγιά).\nΤρόμαζε όταν έβλεπε στην τηλεόραση κάποιον ηθοποιό που σε άλλο σήριαλ τον είχαν "σκοτώσει".\nΑθώος άνθρωπος και εντελώς άκακος.\nΈφυγε ένα βράδυ στον ύπνο της. Δεν είχε κανένα (γνωστό) πρόβλημα υγείας αλλά την πρόδωσε η καρδιά της.\nΝα είναι καλά όλες αυτές οι γιαγιάδες που μας μεγάλωσαν και τους χρωστάμε τόσα.\n3 Σεπτεμβρίου 2014 - 7:31 μ.μ.\nΚαλησπέρα και καλό μήνα Χριστίνα. Καλώς σε βρίσκω, με ενημέρωσε η Αριστέα. Σε ευχαριστώ πάρα πολύ για την συμμετοχή σου στην πρόσκληση!! Σε προσθέτω αμέσως να σε διαβάσουν κι άλλοι φίλοι!!\nΕπέλεξα να ναι εντελώς ελεύθερο το θέμα γυμνό κι ήμουν σίγουρη πως δεν θα προέκυπταν μόνο ερωτικά κείμενα! Καταρχήν το σκίτσο σου είναι πολύ όμορφο!! Οπως έχω ξαναπεί ζηλεύω με την καλή έννοια τους ανθρώπους που ζωγραφίζουν γιατί ούτε μια ευθεία δεν μπορώ να κάνω!!!!\nΟσο για το κείμενο δεν θα πω πολλά.. Χτύπησες φλέβα, γιατί το χω ζήσει με την γιαγιά μου που την λάτρευα και μου έφυγε από αλτσχάιμερ. Είμαι πολύ συγκινημένη και να σαι σίγουρη αυτή η εγγύτητα των κορμιών είναι αγάπη κι έρωτας και σεβασμός κι αξιοπρέπεια!!\nΣε ευχαριστώ για αυτήν σου την συμμετοχή.. Να σαι καλά και να δημιουργείς!! Μαριλένα\n3 Σεπτεμβρίου 2014 - 7:35 μ.μ.\nΑχ αυτές οι γιαγιούλες μας. Βάλσαμο η αγάπη τους. Αφροδίτη και η δικιά σου ε; Πολύ μητρικό όνομα.\n3 Σεπτεμβρίου 2014 - 7:54 μ.μ.\nΠολύ χάρηκα που είμαι εντός θέματος. Πολύ μου άρεσε το θέμα. (ο καθένας όπως το παίρνει) Η Ελληνίδα γιαγιά είναι η πιο αγαπημένη παρουσία όλων μας. Αξίζει να μιλάμε μόνο για αυτές χωρίς σταματημό.\n3 Σεπτεμβρίου 2014 - 7:58 μ.μ.\nΧριστίνα μου δάκρυσα ! Μου θύμισες όλα όσα ένιωσα κάποτε γιατροπορεύοντας τον παππού , πατέρα του μπαμπά μου, κι αργότερα που να το φανταστώ ότι θα χρειαζόταν να αντικρίσω γυμνό τον ίδιο μου τον πατέρα. Μόνο εμένα ήθελε , ούτε καν τη μαμά! 3 μήνες ήμουν διαρκώς πλάι του μέχρι να βάλει σωληνάκια και καθετήρες, Όταν με ρώτησαν πως άντεχα ...είπα το απλό: όταν ήμουν μικρή ο μπαμπάς μου με άλλαξε , με έπλυνε, με άντεξε. Εγώ γιατί να μην αντέξω; Το ελάχιστο ήταν και αν χρειαστεί ( που αχρείαστη να'μαι) με όλη μου τη ψυχή θα το κάνω ξανά!\nΧριστίνα μου το κείμενο σου είναι εκπληκτικό κείμενο-γροθιά στα στομάχια των εγωιστών που δεν μπορούν να νιώσουν ΑΓΑΠΗ!\nΚορίτσι μου ...υποκλίνομαι!\n3 Σεπτεμβρίου 2014 - 8:27 μ.μ.\nΑριστάκι αν ξεσκάτισες τον πατέρα σου χώθηκες ακόμα πιο βαθιά στα δύσκολα. Πρόσφατα είχε μια μεγάλη περιπέτεια κι ο δικός μου πατέρας αλλά το λουτρό του και το μπάνιο του μπορούσε να το κάνει κουτσά στραβά και μόνος του. Έχουμε όμως ακόμα μέλλον κι όσο μεγαλώνουμε εξοικειωνόμαστε ακόμα περισσότερο με κάποια πράγματα. Δε φαντάζεσαι πόσο χάρηκα που σου άρεσε. Κι εμένα με πήραν τα ζουμιά όσο θυμόμουν τη γιαγιά και όλους όσους χάσαμε από άσχημες αρρώστιες.\n3 Σεπτεμβρίου 2014 - 8:58 μ.μ.\nΣυγκλονιστικό κείμενο, γεμάτο αλήθειες ζωής, γεμάτο αγάπη!\n3 Σεπτεμβρίου 2014 - 10:21 μ.μ.\nΥπέροχο κείμενο Χριστινακι μου.. και το σκιτσο.... η αλήθεια σε όλο της το μεγαλείο .. χωρίς φτιασίδια.. και καμουφλάζ.. ετσι απλές είναι οι .. αλήθειες που δεν πρέπει να κρύβονται.. Η γαιγια σου ήταν τυχερή που είχε εναν ανθρωπο να την αγαπά γιατί μόνο αγαπη πρέπει να νιώσεις για να μπορέσεις να μεινεις δίπλα σε ενα ανήμπορο ανθρωπο.. και ακριβώς μικρή μου όλοι θα περασουμε από αυτόν τον δρόμο..... κι καλά εκεινοι που τους προσεχουν .. μπορεί να κουράζονται να αγανακτούν........όμως μπένει κανεις μέσα στην ψυχή του ηλικιωμενου να δεις πόση ντροπή αισθάνονται που δεν μπορούν να αυτοεξυπηρετηθούν;; χαίρομαι παρα πολύ για τις σκέψεις σου για τις πραξεις σου.. να το ξερεις ο μεγαλύτρος φόβος του ανθρώπου .. είναι να μην μπορεί να αυτοεξυπηρετείται... και όχι ο θάνατος..!! ένα σου λέω...είμαι γιαγια και πολες φορες περναν τετοιες σκεψεις απο το μυαλό μου.. να είσαι ευλογημένη για ότι της πρόσφερς. η γιαγια σου θα είναι πολύ περήφανη για σένα εκεί πανω...!!!! σε φιλώ...\n3 Σεπτεμβρίου 2014 - 11:00 μ.μ.\nΣ άρεσε Μαράκι μου; Σ ευχαριστώ πολύ για το πέρασμα. Ανυπομονώ για τη δική σου ιστορία, Ξέρω ότι θα χεις να πεις πολλά!\n3 Σεπτεμβρίου 2014 - 11:09 μ.μ.\nΚυρία Ρούλα για κανέναν δεν είναι εύκολη η ανημποριά. Κι άνθρωπος που είναι στην ανάγκη ντρέπεται και ζορίζεται κι αυτός που μένει δίπλα να βοηθήσει πιέζεται και ζορίζεται. Η αγάπη φέρνει την αλληλοκατανόηση και εξομαλύνει και τις κακές στιγμές, την κούραση, την γκρίνια, την απογοήτευση. Και μια αρρώστια μπορεί να μας κάνει ανήμπορους ακόμα κι αν ήμαστε νέοι. Και μακάρι όλοι να είχαν μια δυνατή εμπειρία ανημποριάς για να μην παίρνουν τόσο στα σοβαρά τα νιάτα τους. Τώρα που κοιτάω πίσω βλέπω πως θα μπορούσα να είχα κάνει κάτι παραπάνω αλλά τόσα ήξερα τόσα έκανα.\n3 Σεπτεμβρίου 2014 - 11:16 μ.μ.\nΣυγλονιστικό το κείμενό σου, σπάνιο κι ευλογημένο πλάσμα είσαι Χριστίνα......το μεγαλείο του ανθρώπου εκεί ακριβώς εμφανίζεται στα δύσκολα, στον πόνο, στην ανημπόρια......το αδύναμο σώμα, ταλαιπωρημένο απο κακουχίες, ασθένειες, δεν χρειάζεται τίποτα περισσότερο απο δύο στοργικά χέρια που θα το φροντίσουν με τρυφερότητα και αγάπη !!!Η γιαγιά παρά τις ταλαιπωρίες της, ευτύχησε να έχει κοντά της έναν άγγελο που με την αγάπη και τη φροντίδα του απάλυνε τον πόνο και τις κακουχίες.....\nΕγω δεν το έχω καθόλου με τη ζωγραφική! Είναι υπέροχο το σκιτσάκι σου. Πολλοι ηλικιωμένοι ντρέπονται να τους κάνει άλλος μπάνιο και να τους αλλάξει και μενα όταν η γιαγιακα μου πέρασε εγκεφαλικό τους πρώτους μηνες ήθελε και σ αυτα βοήθεια. Τώρα λόγω δυσκινησιας του αριστερου χεριού, θέλει βοήθεια μόνο στο μπάνιο. Να ναι καλά όλες οι γιαγιαδες και οι παππουδες μας!\n4 Σεπτεμβρίου 2014 - 1:36 π.μ.\nΟ χρήστης Laura είπε…\nΕίσαι εκπληκτική καλλιτέχνης τόσο στη λογοτεχνία όσο και στη ζωγραφική!!\n4 Σεπτεμβρίου 2014 - 12:11 μ.μ.\nΚαλημερα! Συγκινηθηκα πολυ με την ιστορια σου και με το σκιτσο. Ειπες μεγαλη κουβεντα! Αν δεν μπορεις να περιποηθεις εναν ανθρωπο που αγαπας οταν το σωμα του φθαρει, τοτε δεν σου αξιζει το ιδιο σωμα να το χαρεις οταν ειναι ακομα σφριγηλο!Οταν μαλιστα εχεις παρει απεριοριστη αγαπη...\n4 Σεπτεμβρίου 2014 - 12:41 μ.μ.\nΚλαύδιά μου εσύ είσαι ευλογημένη για την τόση ευγένεια που διαθέτεις. Το κείμενο είναι όντως βιωματικό αλλά περιορίστηκα στο ζουμί για να θίξω το θέμα της γύμνιας που στην εποχή μας προσεγγίζεται περισσότερο σεξιστικά. Κατά τα άλλα σαν γιαγιά και εγγονή είχαμε πολλές κακές στιγμές με συγκρούσεις και γκρίνιες και διαφωνίες, (όπως κάθε παιδί με τη μάνα του δηλαδή) Ας πούμε πως η γιαγιά μου ήταν μια μάνα που με γέννησε στα 50 της και καταβλήθηκε από τον διαβήτη της (και η ηλικία δεν παίζει ρόλο γιατί και νεότατες γυναίκες αρρωσταίνουν και αναγκάζονται τα μικρά παιδιά τους να τις φροντίσουν)\n4 Σεπτεμβρίου 2014 - 1:32 μ.μ.\nΝα ναι καλά δε λες τίποτα. Εγώ πλέον δεν έχω παππούδες... κλαψ. Τον τελευταίο μου τον έχασα πέρυσι. Κάθε παππούς μια ιστορία! Σ ευχαριστώ πολύ πολύ που περνάς!\n4 Σεπτεμβρίου 2014 - 1:35 μ.μ.\nΩωωω τώρα μου έφτιαξες τη διάθεση για μια βδομάδα! Κερνάω πάστα! Σ ευχαριστώ πολύ πολύ πολύ!\n4 Σεπτεμβρίου 2014 - 1:41 μ.μ.\nΠολύ χάρηκα που σου άρεσε! Σ ευχαριστώ πάρα πολύ! Ε είναι ένα θέμα που μας καίει γιατί ειδικά στις σχέσεις συνηθίζεται πολύ συχνά οι σύζυγοι να στέλνουν τις γυναίκες τους για απόσυρση μόλις περάσει η μπογιά τους...\n4 Σεπτεμβρίου 2014 - 1:43 μ.μ.\nΧριστίνα μου πάντα μου αρέσουν τα κείμενα σου, αλλά αυτό είναι το κάτι άλλο!!! Συγκλονιστικό!!! Διάβαζα με την καρδιά μου να χτυπά δυνατά και τα δάκρυα να τρέχουν... Κάποτε πριν πολλά χρόνια έζησα κάτι ανάλογο, όταν με την μαμά μου φροντίζαμε την μαμά της. Η γιαγιάκα μου, κάθε φορά που την άλλαζα, έκλαιγε και μουρμούριζε ντροπιασμένη! Πόσα λόγια τρυφερά της έλεγα, μα ποτέ δεν ηρέμησε, δεν κατάπιε την "κατάντια" της, που την έβλεπα γυμνή και ανήμπορη! Να ΄σαι καλά γλυκιά μου!!! Με συγκίνησες με το υπέροχο γραπτό σου!!! Φοβερό και το σκίτσο σου!!! Δεν έχεις παρά να γίνεις ΚΑΙ εκδότης :))) Την συγγραφή και την εικονογράφηση την παίζεις στα δάχτυλα!!! Σε φιλώ γλυκά!!!\n4 Σεπτεμβρίου 2014 - 2:25 μ.μ.\nΜια κερασμένη πάστα και για σένα! Με σκλάβωσες ατιμούλα! Πες μου ένα σπιτικό που να μην έχει ζήσει την αρρώστια και τον θάνατο. Πες μου ένα! Αχ σε φιλώ και σήμερα είμαι χάλια, πονάω παντού.\n4 Σεπτεμβρίου 2014 - 5:23 μ.μ.\nΕ Ξ Α Ι Ρ Ε Τ Ι Κ Ο.........!!!!!! Μας συγκίνησες πραγματικά......!!!!! μας άνοιξες διάπλατα την πόρτα και μας έδωσες ένα τεράστιο μάθημα για ένα "άλλο" γυμνό, τόσο όπως το περιγράφεις αλλά και τελικά όπως το δίνεις. εικαστικά. Το δικό σου "γυμνό" δεν είναι τέλειο, αρμονικό, αισθησιακό αλλά είναι ΓΕΜΑΤΟ ΑΝΘΡΩΠΙΑ, ένα γυμνό εντελώς διαφορετικό που στοχεύει σε άλλες αξίες και παρουσίες στη ζωή μας. Υποκλίνομαι αληθινά\n4 Σεπτεμβρίου 2014 - 6:20 μ.μ.\nΜου άρεσε πολύ η προσέγγιση που έδωσες... Μία προσέγγιση που κανενός το μυαλό δεν πάει όταν ακούει θέμα το γυμνό.\nΤα νεανικά κορμιά έχουν την ομορφιά τους, τη δυναμη, τη σφριγηλότητα, ακόμα και αν είναι πιο παχουλά. Τι γίνεται όμως όταν το κορμί αυτό είναι άρρωστο, πονεμένο, ανήμπορο, γερασμένο...\nΣυγχαρητήρια για τη συμμετοχή σου! Με συγκίνησες και με άφησες έκπληκτη!\nΚαλό απόγευμα Χριστίνα μου!\n4 Σεπτεμβρίου 2014 - 7:20 μ.μ.\nΈλεγα θα φάω πόρτα από το θέμα κι όμως να που σας άρεσε παιδιά. Πολύ το χάρηκα που αγκαλιάσατε τη γιαγιά Αφροδίτη. Κι όμως ξέρεις τι ''αισθησιακές'' ιστορίες έχω ακούσει από το στόμα του παππού για τον έρωτά του με τη γιαγιά Αφροδίτη; Την από πάντα τροφαντή γιαγιά Αφροδίτη. Τους γονείς μου δεν τους πρόλαβα μαζί, σαν ζευγάρι πρότυπο είχα τους παππούδες μου που παρά την ηλικία τους και το άχαρο παρουσιαστικό τους ήταν πάρα μα πάρα πολύ ερωτευμένοι και εκδηλωτικοί. Μια ελπίδα πως η χαρά του έρωτα δεν τελειώνει ποτέ.\nΤο δικό σου το κειμενάκι δεν διάβαζα στης Αριστέας; Από σένα εμπνεύστηκα συνειρμικά τι θέμα! Καλώς σε βρήκα!\n4 Σεπτεμβρίου 2014 - 8:55 μ.μ.\nΝα σου πω ένα μυστικό; Τα παχουλά κορμιά δεν γερνούν ποτέ. Τσίτα η επιδερμίδα της γιαγιάς! Μήπως το ξανασκέφτηκες να λάβεις συμμετοχή; ¨Όσο πιο πολλοί τόσο πιο καλά!!!\n4 Σεπτεμβρίου 2014 - 8:59 μ.μ.\nΣυγκινήθηκα... Πραγματικά η αγάπη εκεί φαίνεται, όταν αποδέχεσαι και φροντίζεις τον άλλο στ' άσχημά του, στα δύσκολά του... Το σκίτσο σου υπέροχο, όσο και το κείμενό σου.\nΚαλώς σε βρήκα! (σε πρόσθεσα στο blogroll για να μη σε χάνω!)\n5 Σεπτεμβρίου 2014 - 7:36 π.μ.\nΔεν θα μπορούσε να υπάρξει καλύτερος τρόπος, νομίζω, αναφοράς στο γυμνό. Γιατί έπιασες την ουσία του γυμνού σώματος, τη ζωή που καταγράφεται πάνω του!\nΔεν θα φλυαρήσω, τα σχόλια με κάλυψαν, αλλά θα πω κι εγώ ότι με συγκίνησες...\n5 Σεπτεμβρίου 2014 - 9:56 π.μ.\nΥπέροχο σκίτσο... συγκλονιστικό και πολύ δυνατό κείμενο... θέματα που δύσκολα τ' ακουμπά κανείς... μα κρύβουν κάποιες φορές τόση δύναμη και αγάπη απέραντη... Μπράβο σου Χριστίνα γι' αυτή τη τόσο συγκινητική ανάρτηση !!! Καλό σου ΣΚ!!!\n5 Σεπτεμβρίου 2014 - 2:51 μ.μ.\nΠόσο μα πόσο με συγκίνησε η συμμετοχή σου!!!\nΔεν είναι εύκολο να φροντίζεις τη σάρκα ενός ανθρώπου δικού σου, ακόμα και αν αυτός είναι ο ίδιος σου ο γονιός ή ο άνθρωπός σου. Είναι βαρύς ο άνθρωπος όταν αρρωσταίνει ή όταν μεγαλώνει...\nΌμως όταν αγαπάς έναν άνθρωπο τον αγαπάς και στη χαρά και στη λύπη, και στα εύκολα και στα δύσκολα.\nΤα είπες νομίζω όλα μόνο με μια πρόταση "Αν δεν μπορείς να φροντίσεις έναν άνθρωπο στα δύσκολα, καλύτερα να μην τον δεις ποτέ γυμνό, δεν το αξίζεις...."\nΝα είσαι καλά Χριστίνα μου.\nΈχει μια ιδιαίτερη δυναμική ο λόγος σου.\n6 Σεπτεμβρίου 2014 - 6:29 μ.μ.


Μια επιστολή του Marc Yale, του νέου μας εκτελεστικού διευθυντή | Διεθνές Ίδρυμα Pemphigus Pemphigoid (IPPF)\nOn Ιούνιος 24, 2016\n"Ανυπομονώ να συνεργαστώ με όλους εσάς στο μέλλον, καθώς προσπαθούμε να βρούμε μια θεραπεία για πεμφίγο και πεμφιγοειδή!"\nΑγαπητέ φίλε του Διεθνούς Ιδρύματος Πεμφίγο & Πεμφιγοειδούς,\nΤα τελευταία οκτώ χρόνια, είχα την τύχη να συναντήσω μια τέτοια εξαιρετική ομάδα ανθρώπων στην κοινότητά μας και να ασχοληθούμε με το IPPF. Οι εθελοντές και το προσωπικό μας εργάζονται ακούραστα για να σας φέρουν τόσα πολλά προγράμματα που αποσκοπούν στη βελτίωση της ποιότητας ζωής των ανθρώπων που προσβάλλονται από πέμφιγο και πεμφιγοειδή.\nΔιαγνώσθηκα με πεμφιγοειδή βλεννογόνου τον Αύγουστο του 2007 και ήταν πολύ τυχερός που βρήκα το IPPF. Όπως όλοι οι ασθενείς εκείνη την εποχή, χαιρέτησα το πτυχίο από τον ιδρυτή της IPPF, Janet Segall, που τροφοδότησε την οργάνωση και όλοι οι εμπλεκόμενοι σαν να ήταν η δική της οικογένεια. Ήμουν επίσης προνομιούχος να δουλέψω μαζί με τον Will Zrnchik, ο οποίος αφιέρωσε αμέτρητες ώρες στους ασθενείς και την κοινότητά μας για να καταστήσει το IPPF αυτό που είναι σήμερα.\nΑνυπομονώ να συνεργαστώ με όλους τους καθέναν σας στο μέλλον καθώς προσπαθούμε να βρούμε μια θεραπεία για πεμφίγο και πεμφιγοειδή! Εάν έχετε οποιεσδήποτε ερωτήσεις, μη διστάσετε να επικοινωνήσετε μαζί μου:\nΓραφείο: (916) 922-1298 x106\nΤηλέφωνα: (916) 529-2048\n← Προηγούμενος"Γωνιά προπονητών" - Τριχόπτωση\nεπόμενοςΝα είστε αρκετά ισχυρός για να φροντίσετε το αγαπημένο σας πρόσωπο →


Βέλγιο - Ιαπωνία: Προγνωστικά Μουντιάλ 02/07/2018 | stoiximabet.wpengine.com\n02/07/2018\tΠαγκόσμιο Κύπελλο, ΠΑΜΕ ΣΤΟΙΧΗΜΑ\nΑπό το Μουντιάλ και το Βέλγιο – Ιαπωνία ⚽ οι επόμενες προβλέψεις\nΤο Βέλγιο έκλεισε με το απόλυτο την φάση των ομίλων πετυχαίνοντας 3/3 νίκες, τερματίζοντας έτσι δίκαια στην πρώτη θέση, αφήνοντας πίσω του την Αγγλία. Ξεκίνησε νικηφόρα με το 3-0 επί του Παναμά, συνέχισε με το 5-2 επί της Τυνησίας και επικράτησε της Αγγλίας στο τέλος με 1-0. Το συγκεκριμένο παιχνίδι είχε αρκετές ιδιαιτερότητες, αφού φαινομενικά ο δεύτερος του ομίλου είχε πιο βατές διασταυρώσεις στην συνέχεια κλαι αυτό είχε ως αποτέλεσμα οι δύο ομάδες να κάνουν πάρα πολλές αλλαγές και να παίξουν χωρίς άγχος. Αυτή που επικράτησε με ένα εκπληκτικό γκολ του Γιανουζάι ήταν η ομάδα του Βελγίου, η οποία με την ποιότητα που διαθέτει έχει βάλει υψηλούς στόχους για την συνέχεια και γιατί όχι μέχρι τον τελικό. Σήμερα είναι το απόλυτο φαβορί της αναμέτρησης και μένει να το δείξει και στο γήπεδο.\nΗ Ιαπωνία δίκαια χαρακτηρίζεται ως μία από τις εκπλήξεις του θεσμού, καθώς ανέτρεψε όλα τα δεδομένα και πέρασε από τον όμιλο στις νοκ άουτ φάσεις. Στο πρώτο παιχνίδι εκμεταλλεύτηκε το γεγονός πως κέρδισε πέναλτι κόντρα στην Κολομβία και η αντίπαλος έμεινε με 10 παίκτες μόλις από το 3′, οπότε κέρδισε με 2-1 και αυτό της έδωσε το δικαίωμα να διαχειριστεί τα επόμενα δύο παιχνίδια. Έμεινε στο 2-2 με την Σενεγάλη και με 4 βαθμούς ήθελε απλά εκτός από το δικό της αποτέλεσμα, να ευνοήσει και το άλλο παιχνίδι για να προκριθεί, όπως και έγινε. Η Κολομβία κέρδισε την Σενεγάλη και αυτή παρά την ήττα της με 1-0 από την Πολωνία, βρέθηκε δεύτερη στον όμιλο λόγω καλύτερης διαφοράς στις κίτρινες κάρτες από τους Αφρικανούς. Σήμερα είναι το απόλυτο αουτσάιντερ και θα προσπαθήσει να κάνει την έκπληξη δίνοντας περισσότερα πατήματα στους πιο έμπειρους παίκτες.\nWorld Cup 2018 στη Betshop.gr!\nΠροϊστορία στο Βέλγιο – Ιαπωνία\nΟι δύο ομάδες έχουν συναντηθεί 5 φορές στο παρελθόν, με το Βέλγιο να έχει μία νίκη, την Ιαπωνία 2 νίκες, ενώ 2 παιχνίδια έληξαν ισόπαλα.\nΗ μοναδική φορά που συναντήθηκαν σε Μουντιάλ ήταν το 2002, με το παιχνίδι να λήγει ισόπαλο με 2-2.\nΗ τελευταία φορά που συναντήθηκαν ήταν τον Νοέμβρη του 2017 σε φιλική αναμέτρηση, με το Βέλγιο να κερδίζει με 1-0 την Ιαπωνία.\nΤο Βέλγιο είχε 3/3 νίκες στον όμιλο.\nΣε αυτά τα παιχνίδια εμφάνισε 2/3 Over 2,5 και 2/3 No Goal.\nΗ Ιαπωνία στον όμιλο είχε σερί 1-1-1.\nΣε αυτά τα παιχνίδια εμφάνισε 2/3 G/G & Over 2,5.\nΑπουσίες στο Βέλγιο – Ιαπωνία\nΓια το Βέλγιο επιστρέφουν κανονικά όλοι οι βασικοί στην ενδεκάδα, όπως και ο Λουκάκου που είχε έναν μικροτραυματισμό.\nΓια την Ιαπωνία αμφίβολος είναι ο επιθετικός Οκαζάκι, ενώ επανέρχονται στην ενδεκάδα οι Ινούι, Χασέμπε και Οζάκο.\nΧαμηλή γκανιότα και Combo στοιχήματα στη Betshop\nΗ διαφορά των δύο ομάδων είναι δεδομένη. Το Βέλγιο έχει πληρέστατη ομάδα και γεμάτο ρόστερ σε όλες τις γραμμές με παίκτες ποιότητας, ακόμα και όταν κάνει αλλαγές όπως είδαμε και στο ματς της Αγγλίας. Η Ιαπωνία είναι ομάδα περιορισμένων δυνατοτήτων και κατά την γνώμη έφτασε τυχαία μέχρι εδώ, αφού συγκυριακά πήρε την δεύτερη θέση από την καλύτερη Σενεγάλη. Άσσος και μάλιστα με πολλά γκολ για τους Βέλγους, με το 1 & Over 2,5 στο 2,18 της Betshop να είναι ιδιαίτερα προκλητικό!\nΒέλγιο – Ιαπωνία | Προγνωστικά στοιχήματος | stoiximabet.com\nCantona ΒΕΛΓΙΟ Δωρεαν Προγνωστικά ΙΑΠΩΝΙΑ\t2018-07-02\nΕτικέτεςCantona ΒΕΛΓΙΟ Δωρεαν Προγνωστικά ΙΑΠΩΝΙΑ


Είναι μία προτεινόμενη λύση σε βιομηχανικούς χώρους , αφού καλύπτουν πολύ μεγάλα ανοίγματα λόγω του προφίλ αλλά και των μηχανικών ιδιοτήτων τους.\nΣυνδυάζουν τη μέγιστη ασφάλεια με την πολύ καλή αντοχή στη συχνή χρήση.\nΗ υψηλή αντοχή στην ανεμοπίεση είναι ένα πολύ καλό κριτήριο , για να τοποθετούνται σε\nΧρησιμοποιούνται ακόμη και σε ιδιάζουσες περιπτώσεις όπως ναυπηγεία , λιμενικές εγκαταστάσεις , αεροδρόμια και αεροπορικές εγκαταστάσεις. Δεν διαθέτουν μόνωση.\n2.ΓΕΝΙΚΑ ΧΑΡΑΚΤΗΡΙΣΤΙΚΑ & ΤΕΧΝΙΚΑ ΧΑΡΑΚΤΗΡΙΣΤΙΚΑ\nΗ καμπύλη μορφή του προφίλ που το ανάπτυγμα του είναι 112 χιλ. , είναι αυτή που του δίνει τη μεγάλη αντοχή σε ανεμοπίεση σε συνδυασμό με το πάχος της ατσαλολαμαρίνας που μπορεί να είναι 0,8 χιλ. , εως και 1,0 χιλ. .\nΚυρίως είναι αυτόματα με κεντρικούς κινητήρες που τοποθετούνται σε άξονα νε υποβοήθηση από τάσια ελατηρίων. Σε μεγάλες εφαρμογές τοποθετούνται με πλάγιους (πλευρικούς ) κινητήρες σε TUBO άξονα λόγω του βάρους των ρολλών ( 12,5 Kg /m2).\nΧειροκίνηση με μανιβέλα ή αλυσίδα όταν έχουν πλάγιο κινητήρα σε TUBO άξονα και απεμπλοκή φρένου και χειροκίνητη ώθηση όταν έχουν κεντρικό κινητήρα σε άξονα με τάσια ελατηρίων.\nΟι οδηγοί διαθέτουν λάστιχα πρεσσαριστά με βουρτσάκι για στεγανότητα , ενώ το κατωκάσι είναι ειδικού προφίλ και δέχεται λάστιχο σε φούσκα για άριστη εφαρμογή.\nΤα ρολά καμπύλου προφίλ διατίθενται και με διάτρητο προφίλ με μικροοπές περίπου φ4 χιλ. , ώστε να παρέχουν φωτισμό και αερισμό του χώρου που ασφαλίζουν.\nΗ ασφάλεια κατά την κίνηση που διαθέτουν τα καμπύλα ρολά , είναι αντίστοιχη με αυτή που διαθέτει ο εκάστοτε κινητήρας τους. Κουζινέτο φρένου στους πλάγιους κινητήρες . Ηλεκτροφρένο με απασφάλιση συρματόσχοινου στα κεντρικά μοτέρ.\nΣε όλα τα μεταλλικά ρολά καμπύλου προφίλ μπορούν να τοποθετηθούν ειδικοί μεταλλικοί γάντζοι που δεν αφήνουν το ρολό να βγει έξω από τους οδηγούς και επιπλέον χιαστί μπάρα ασφαλείας για μεγαλύτερη ενίσχυση των μηχανικών ιδιοτήτων τους.\nΗ γαλβανιζέ λαμαρίνα των ρολών βάφεται σε χρώματα ηλεκτροστατικής κατά επιλογή του πελάτη , ενώ οι διαστάσεις τους γίνονται κατόπιν παραγγελίας.


Επιστήμονες «ξαναζωντάνεψαν» εγκεφάλους χοίρων! - Ιατρικά Νέα\nΕπιστήμονες «ξαναζωντάνεψαν» εγκεφάλους χοίρων!\nΑμερικανοί επιστήμονες κατάφεραν να ξαναζωντανέψουν εν μέρει τους εγκεφάλους χοίρων τέσσερις ώρες μετά τη σφαγή τους! Τα ευρήματα θα μπορούσαν να προκαλέσουν εκ νέου συζήτηση σχετικά με το όριο μεταξύ ζωής και θανάτου και να παράσχουν έναν νέο τρόπο έρευνας για ασθένειες όπως η νόσος του Αλτσχάιμερ.\nΗ μελέτη έδειξε ότι ο θάνατος των εγκεφαλικών κυττάρων θα μπορούσε να σταματήσει και ότι ορισμένες συνδέσεις στον εγκέφαλο μπορούν να αποκατασταθούν. Ωστόσο, δεν υπήρχαν σήματα από τον εγκέφαλο που να δείχνουν αντίληψη ή συνείδηση.\nΤα ευρήματα-έκπληξη αμφισβητούν την ιδέα ότι ο εγκέφαλος μπαίνει σε φάση μη αναστρέψιμη παρακμής μέσα σε λίγα λεπτά από τη στιγμή που αποκόπτεται από την παροχής αίματος.\nΓια την έρευνα συλλέχθηκαν 32 χοίροι από ένα σφαγείο. Τέσσερις ώρες αργότερα τα όργανα συνδέθηκαν με ένα σύστημα που δημιουργήθηκε από την ερευνητική ομάδα του Πανεπιστημίου Γέιλ. Το σύστημα στέλνει ρυθμικά (για να μιμηθεί τον παλμό) ένα ειδικά σχεδιασμένο υγρό να κυκλοφορήσει στον εγκέφαλο, το οποίο περιείχε συνθετικό αίμα για να μεταφέρει οξυγόνο και φάρμακα που στοχεύουν να επιβραδύνουν ή να αντιστρέψουν τον θάνατο των εγκεφαλικών κυττάρων. Οι εγκέφαλοι χοίρου έλαβαν το ειδικό «κοκτέιλ» για έξι ώρες.\nΤα αποτελέσματα, που δημοσιεύθηκαν στο περιοδικό Nature, έδειξαν μείωση του θανάτου των εγκεφαλικών κυττάρων, αποκατάσταση των αιμοφόρων αγγείων και κάποια εγκεφαλική δραστηριότητα. Οι ερευνητές βρήκαν επίσης λειτουργικές συνάψεις – τις συνδέσεις μεταξύ των εγκεφαλικών κυττάρων που τους επιτρέπουν να επικοινωνούν.\nΠαράλληλα, οι εγκέφαλοι έδειξαν επίσης μια φυσιολογική ανταπόκριση στο φάρμακο και χρησιμοποίησαν την ίδια ποσότητα οξυγόνου με έναν ζωντανό εγκέφαλο.\nΌλα αυτά, 10 ώρες μετά την αποκεφαλισμό των χοίρων!\nΩστόσο δεν υπήρχαν σημάδια της συνηθισμένης ηλεκτρικής δραστηριότητας του εγκεφάλου στο ηλεκτροεγκεφαλογράφημα που έγινε, κάτι που θα σήμαινε ότι υπήρχε αντίληψη και συνείδηση. Βασικά, ήταν ακόμη νεκροί εγκέφαλοι.\nΠαρόλα αυτά, η έρευνα αλλάζει την ιδέα για τον τρόπο που ο εγκέφαλος πεθαίνει, κάτι που πολλοί πιστεύουν ότι συμβαίνει γρήγορα και μη αναστρέψιμα χωρίς παροχή οξυγόνου.\nΟ καθηγητής Nenad Sestan, καθηγητής νευροεπιστήμης στο πανεπιστήμιο Γέιλ, δήλωσε: «Ο θάνατος των εγκεφαλικών κυττάρων συμβαίνει σε έναν χρονικό ορίζοντα μεγαλύτερο απ’ ό,τι πιστεύαμε. Αυτό που δείχνουμε με την έρευνά μας είναι ότι οι διαδικασίες που οδηγούν στον κυτταρικό θάνατο είναι σταδιακές και ότι ορισμένες από αυτές μπορούν είτε να ανακοπούν, να καθυστερήσουν ή και να αντιστραφούν».\nΤο άμεσο όφελος αυτής της έρευνας είναι για τους επιστήμονες που μελετούν τον εγκέφαλο για ασθένειες όπως η νόσος του Αλτσχάιμερ. Ο εγκέφαλος είναι η πιο σύνθετη δομή στο γνωστό σύμπαν και τεχνικές όπως η κατάψυξη τμημάτων του εγκεφάλου ή η ανάπτυξη αποικιών εγκεφαλικών κυττάρων δεν επιτρέπουν στους ερευνητές να διερευνήσουν την πλήρη «καλωδίωσή» του.\nΜακροπρόθεσμα, οι επιστήμονες ελπίζουν να βρουν καλύτερους τρόπους για την προστασία του εγκεφάλου μετά από βλάβες, όπως ένα εγκεφαλικό επεισόδιο.


Ολυμπιακός - Άρης: No goal | Προγνωστικά ποδοσφαίρου bet3.GR\nΜετά από τη χειρότερη φετινή του εμφάνιση, ο Ολυμπιακός υποδέχεται τον Άρη στο Γ. Καραϊσκάκης. Ο Άρης έχει μπει στην πρώτη εξάδα της Super League 1, βρίσκεται σε καλή αγωνιστική κατάσταση και απειλεί.\nΟ προβληματισμός που ήρθε στον Ολυμπιακό μετά από την ήττα από την Αντβέρπ στο Βέλγιο μπορεί να αποδειχθεί ευεργετικός για την ομάδα. Προς το παρόν, αποδεικνύεται... ευεργετικός για τους παίκτες του στοιχήματος: Το pamestoixima.gr προσφέρει 231 διαφορετικά στοιχήματα για τον αγώνα Ολυμπιακός - Άρης και προσφέρει τον άσο του Ολυμπιακού στο 1,45. Αντικειμενικά, όσο καλός κι αν είναι ο Άρης, ο Ολυμπιακός είναι κάθε φορά το φαβορί αυτού του αγώνα.\nΟι αγωνιστικές ισορροπίες Ολυμπιακού και Άρη\nΣτην επίθεση του Ολυμπιακού επιστρέφει ο Γιουσέφ Ελ Αραμπί, αντί του Τικίνιο. Παρά το γεγονός ότι ο Πέδρο Μαρτίνς άφησε λεκτικά ανοικτό το ενδεχόμενο να υπάρξουν αλλαγές, όσοι γνωρίζουν καλά τον Ολυμπιακό, δεν περιμένουν πολλά πράγματα να αλλάξουν. Πιθανότατα θα μείνουν εκτός ενδεκάδας οι Παπασταθόπουλος, Μπουχαλάκης και θα μπουν οι Μπα και Αγκιμπού Καμαρά.\nΟ Άρης έχει ενσωματώσει πλέον στο παιχνίδι του τον Ματέο Γκαρσία και πλέον, δεν εξαρτάται τόσο πολύ από τον Μπερτόλιο. Ασφαλώς σε έναν αγώνα απέναντι στον Ολυμπιακό χρειάζεται και ο Μπερτόλιο, για να δώσει ταχύτητα και πλαγιοκόπηση, ακόμη και με παιχνίδι πίσω από την πλάτη της αντίπαλης άμυνας.\nΣτον Άρη είναι τραυματίας ο Σάκιτς κι έτσι, στα πλάγια θα ξεκινήσουν οι Σούντγκρεν και Γκανέα. Ο Άκης Μάντζιος ακόμη ψάχνει μια πρώτη νίκη επί του Ολυμπιακού ως προπονητής του Άρη, αλλά γνωρίζει ότι στο Γ. Καραϊσκάκης περιμένει δύσκολο βράδυ τους Κίτρινους.\nΓιατί είναι δύσκολο να σκοράρει ο Άρης\nΗ απόδοση του άσου του Ολυμπιακού στο πρώτο ημίχρονο βρίσκεται στο 1,97 στο pamestoixima.gr και για να αποφύγει την επαλήθευσή του ο Μάντζιος σκοπεύει να διατηρήσει το αχώριστο δίδυμο των Σάσα και Τζέγκο. Δεν αποκλείεται να δούμε στην αρχική ενδεκάδα και τον μέσο Μπαντού Εντιαγέ, που εξέτισε την ποινή του. Ο Άρης όμως δεν θα έχει τον βασικό του επιθετικό, Αμπουμπακάρ Καμαρά.\nΟ Μάντζιος έχει σκεφτεί διάφορα σχήματα, με τον Μάνο ή με τον Μαντσίνι στην κορυφή της επίθεσης. Αν πετύχει γκολ ο Άρης, τότε το στοίχημα goal/goal είναι σίγουρο. Όπως είναι φυσικό, προσφέρεται σε απόδοση 2,00 (!) από το pamestoixima.gr. Σε κάθε περίπτωση, το στοίχημα no goal είναι το φαβορί. Αυτό που θα παίξουμε κι εμείς!\n19:30 ΟΛΥΜΠΙΑΚΟΣ - ΑΡΗΣ 1 Α' ΗΜΙΧΡΟΝΟ 1,97\n19:30 ΟΛΥΜΠΙΑΚΟΣ - ΑΡΗΣ NO GOAL 1,75\n19:30 ΟΛΥΜΠΙΑΚΟΣ - ΑΡΗΣ 1 ΗΜΙΧΡΟΝΟ/1 ΤΕΛΙΚΟ 2,10\n19:30 ΟΛΥΜΠΙΑΚΟΣ - ΑΡΗΣ 1 & NO GOAL 2,30\nΣΤΟΙΧΗΜΑ ΠΡΟΓΝΩΣΤΙΚΑΕΙΔΙΚΑ ΣΤΟΙΧΗΜΑΤΑΟλυμπιακός - Άρης: No goal


Νίκος Δένδιας Ελληνοτουρκικά Τουρκία\nΠοιος είναι ο επικεφαλής της ελληνικής διπλωματίας που εξοργίζει την Αγκυρα - Ο ορθολογιστής πολιτικός που αρνείται την αδράνεια και δεν μασάει τα λόγια του, όταν είναι να υπερασπιστεί τα κυριαρχικά δικαιώματα της Ελλάδας\n« Ευελπιστούμε ότι η αποκλιμάκωση που παρατηρείται από την τουρκική πλευρά θα συνεχιστεί και μάλιστα με πιο έντονο και με πιο πειστικό τρόπο», τόνισε ο υπουργός Εξωτερικών κατά τη διάρκεια της από κοινού συνέντευξης Τύπου με τον Σλοβάκο ομόλογό του\nΓια τις ελληνοτουρκικές σχέσεις έκανε αναφορά ο υπουργός Εξωτερικών Νίκος Δένδιας κατά τη διάρκεια της κοινής συνέντευξης Τύπου με τον Σλοβάκο ομόλογό του Ιβάν Κορτσόκ.\nΌπως επανέλαβε ο Έλληνας υπουργός Εξωτερικών «η Κυβέρνηση Μητσοτάκη επιδιώκει τη συνεννόηση με όλους και με την Τουρκία. Αλλά πρέπει να είμαστε σαφείς: αυτό δεν μπορεί παρά να γίνει στο πλαίσιο του Διεθνούς Δικαίου και στο πλαίσιο του Διεθνούς Δικαίου της Θάλασσας, της UNCLOS. Δεν μπορούν να αναζητηθούν λύσεις εκτός αυτού του πλαισίου. Και βέβαια ευελπιστούμε ότι η αποκλιμάκωση που παρατηρείται από την τουρκική πλευρά θα συνεχιστεί και μάλιστα με πιο έντονο και με πιο πειστικό τρόπο».\n«Θα ήθελα να σου πω, επίσης, ότι εμείς προτείναμε προς την τουρκική πλευρά μία θετική ατζέντα συγκεκριμένων οικονομικών συνεργασιών, με την ελπίδα ότι η τουρκική πλευρά θα το δεχθεί και από εκεί θα μπορέσει να ξεκινήσει μία σταδιακή μεταστροφή του κλίματος», πρόσθεσε απευθυνόμενος στον Σλοβάκο ομόλογό του.\n«Δεν είμαστε αιθεροβάμονες, όμως είμαστε αποφασισμένοι να προσπαθήσουμε με κάθε τρόπο. Ξαναλέω, όμως, πάντοτε μέσα στο πλαίσιο του Διεθνούς Δικαίου και του Διεθνούς Δικαίου της Θάλασσας. Και επιμένω ότι οι θέσεις μας είναι θέσεις βασισμένες στις ευρωπαϊκές αξίες και το ευρωπαϊκό κεκτημένο. Είναι θέσεις ευρωπαϊκές», κατέληξε ο Νίκος Δένδιας.


Αυτές οι σκληροτράχηλες γυναίκες των βουνών και του κάμπου - e-Πρόλογος\nΙστορία\tΕθνική Αντίσταση\nΤο μισό της Αντίστασης στον κατακτητή ήταν γυναίκες…\nΚι όμως… Ερχονται σήμερα κάποια «προοδευτικά άτομα» να αμφισβητήσουν το ρόλο που έπαιξαν οι πολλοί – και οι πολλές – στην Ιστορία, μιλώντας περιφρονητικά για τη «μάζα». «Δε χρειάζεται – ισχυρίζονται – να εντάσσονται οι σημερινοί νέοι σε συλλογικούς αγώνες και να εκφράζουν ομαδικά συνθήματα: Ο,τι καλό έχει συμβεί στην ανθρώπινη ιστορία οφείλεται στα άτομα κι όχι στις μάζες».\nΧωρίς καθόλου να υποτιμούμε το ρόλο της προσωπικότητας στην Ιστορία, εμείς πιστεύουμε ακριβώς το αντίθετο: Αν δεν υπήρχαν η προσφορά και οι θυσίες των πολλών «ανώνυμων» – και ειδικότερα των αφανών ηρωίδων, των γυναικών – δε θα υπήρχε προχώρημα στην ανθρώπινη ιστορία. Και για να μιλήσουμε πιο συγκεκριμένα, αν οι χιλιάδες γυναίκες που έδρασαν στην περίοδο της Κατοχής είχαν επιλέξει να «κάτσουν στ’ αυγά τους» – όπως πολλές ατομίστριες αστές – διαφορετική θα ήταν η εξέλιξη της Ιστορίας, όχι μόνο στην Ελλάδα, αλλά και παγκόσμια…\nΔε μιλάμε μόνο για τις γυναίκες στις πόλεις, που η προσφορά τους είναι πιο γνωστή. Μιλάμε για τις γυναίκες της επαρχίας, της υπαίθρου. Εκεί, εκτός από τις λεβέντισσες που πήραν το τουφέκι και πολέμησαν σε μάχες με τον κατακτητή, ήταν και οι άγνωστες καθημερινές γυναίκες όλων των ηλικιών, που, αψηφώντας τα πολυβόλα των Γερμανών, κατέβηκαν σε διαδηλώσεις στη Λάρισα, στα Τρίκαλα και σε άλλες πόλεις. Ηταν αυτές, που πήραν μέρος στη «μάχη της σοδειάς», αυτές που λίγους μήνες πριν αρχίσει η Αντίσταση δεν περνούσαν από το καφενείο του χωριού τους, ούτε καθόταν στο ίδιο τραπέζι να φάνε με τους άντρες της οικογένειάς τους. Λίγα χρόνια αργότερα, καθόταν στο ίδιο τραπέζι και συνεδρίαζαν με «ξένους» και όχι συγγενείς άντρες, συμμετείχαν στην Αυτοδιοίκηση, στη Λαϊκή Δικαιοσύνη.\nΕίχε προηγηθεί η συμμετοχή τους στην Εθνική Αλληλεγγύη, όπου η πλειονότητα (1.740.000 μέλη) ήταν γυναίκες. Η αγρότισσα είναι που υφαίνει, πλένει, ζυμώνει, μαγειρεύει, μοχθεί όλη μέρα για τους αντάρτες.\nΑυτή κουβαλά ζαλίγκα τα πολεμοφόδια και τα τρόφιμα σε απάτητα ρουμάνια, με κίνδυνο της ζωής της.\nΑυτήν καίνε ζωντανή μαζί με τα παιδιά της οι κατακτητές για αντίποινα, αυτήν περνάνε από την ξιφολόγχη μαζί με τα νεογέννητα βρέφη της, αυτήν γδέρνουν ή κάνουνε κομμάτια.\nΣτο βιβλίο της Μέλπως Αξιώτη «Οι Ελληνίδες φρουροί της Ελλάδας», υπάρχουν κατάλογοι με ονόματα ηρωίδων, που υπέστησαν θηριωδίες από τους κατακτητές, αλλά και αμάχων που βρήκαν τον πιο μαρτυρικό θάνατο, όπως στην Κατρανίτσα της Κοζάνης.\nΟι γυναίκες της υπαίθρου υπέστησαν τα πάνδεινα, αλλά οι θυσίες τους είναι ελάχιστα γνωστες. Κι όμως… Συμμετείχαν «μαζικά» και μέσα σε λίγα χρόνια η ζωή τους άλλαξε, όπως και η συνείδησή τους, όταν αξιοποίησαν τις κρυμμένες ικανότητες και τον καταπιεσμένο δυναμισμό τους. Ολη αυτή η «μαζική» συμμετοχή απέδειξε ότι η κατωτερότητα της γυναίκας ήταν ένας μύθος…\nΙδιαίτερα μαχητικές ήταν οι γυναίκες στα χωριά της Θεσσαλίας: Στις 11 Μάρτη του 1944 εφτακόσιες γυναίκες από την περιοχή των Τρικάλων μαζεύονται στο χωριό Ζούλιανη, για να κατέβουν στην πόλη, να διαμαρτυρηθούν για την επιστράτευση. Ντυμένες όλες καραγκούνικα, μπαίνουν στην πόλη από διάφορα σημεία και κατευθύνονται στη Νομαρχία. Η Βάγια Παπαγκόγκου, στέλεχος του ΚΚΕ και υπεύθυνη της καθοδηγητικής δουλιάς για τις γυναίκες σε όλο το νομό τότε, γράφει γι’ αυτήν την ξεχωριστή κινητοποίηση των αγροτισσών στο βιβλίο της «Λαϊκών αγώνων αναπαραστάσεις» (Εκδόσεις Βαριάκη).\n«…Πάνω στο μεγάλο τραπέζι, το στρωμένο με πράσινο τραπεζομάντιλο, μια επιτροπή γράφει τα ονόματα των γυναικών και των χωριών που κατάγονται, ενώ ο Γερμανός διοικητής παίρνει ανακρίσεις:\n– Ποιος σας έφερε εδώ; – Ηρθαμαν μοναχές μας! – Ποιος σας έστειλε; – Είπαμαν, ήρθαμαν μοναχές μας.\n– Τι θα πει μοναχές; Πώς συνεννοήθηκαν οι γυναίκες του Λιόπρασου και της Παλιοσαμαρίνας, της Συκιάς και της Σκλάταινας; Ποιος σας οργάνωσε; Αυτό θέλουμε να μας πείτε, ακούστηκε βροντερή η φωνή του Γερμανού διοικητή.\n– Κανένας δε μας οργάνωσε! Ηρθαμαν όλες μαζί γιατί ταίριασαν τα μυαλά μας.\n– Γιατί ήρθατε εδώ; – Για να σας πούμε να φύγετε από τον τόπο μας. Να πάτε στα σπίτια σας, όπως είμαστε κι εμείς στα δικά μας!\nΟ Γερμανός διοικητής αποτείνεται σε μια γριά:\n– Γιατί ήρθες εδώ γιαγιά; – Να σ’ πω παιδάκι μ’ να πας στη μανούλα σ’… ούλα τα χωριά γιουμάτα αντάρτες με τφέκια. Είπαν θα σας σκοτώσουν. Γρήγουρα να φύγιτι…\nΜετά τις ανακρίσεις, οι 24 γυναίκες της επιτροπής οδηγούνται στη γερμανική διοίκηση, ενώ ένα μεγάλο αριθμό, κοντά στις 250, μας οδηγούν στις φυλακές της πόλης. Οι υπόλοιπες απελευθερώνονται από έλλειψη χώρου. Μια αποπνιχτική μούχλα και μια αλλόκοτη κρυάδα διαπερνά το σώμα μας, μόλις πατήσαμε στο κρύο τσιμέντο της φυλακής… από μια τρύπα του μεσότοιχου, που ‘ναι επίτηδες φτιαγμένη για τέτοιον σκοπό, άρχισαν να βάζουν νερό π’ ανέβαινε σιγά σιγά στα πόδια μας…\n…Οχ! Πονώ φριχτά… το στήθος μου πέτρωσε! ακούγεται γυναικείο κλάμα. – Σου είπα να μην έρθεις, αφού είχες μωρό! της λέει κάποια από μας. – Τι λες; Πώς δε θα ‘ρχόμουνα; Μόνο εγώ έχω μωρό;\nΤο πρωί έφεραν και τις 24 της επιτροπής. Το μεσημέρι, πάλι ανακρίσεις. – Να φύγετε κύριε Γερμανέ και συμπάθα με που δεν ξέρω πώς σε λένε…\n»Πάλι μέσα στο μουχλιασμένο μπουντρούμι… Τα νερά πάνω από τα γόνατά μας… Η δεύτερη νύχτα είναι πιο φριχτή. Τη δεύτερη μέρα είναι πιο χλωμά τα πρόσωπά μας και τα μάτια μας βαθούλωσαν πιο πολύ. Ομως, καμιά δεν παραπονιέται».\nΥστερα από το γενικό ξεσηκωμό της περιοχής, οι Γερμανοί αναγκάστηκαν να αφήσουν ελεύθερες τις γυναίκες. Οταν ξανατράβηξαν για τη Ζούλιανη, με έκπληξη, είδαν ότι ήταν διπλάσιες απ’ όσες ξεκίνησαν από τα Τρίκαλα. Γυναίκες και άνδρες της πόλης τις συνόδευαν.\n«Λαός απ’ όλη την περιφέρεια μάς περίμενε με χαρά και συγκίνηση στο χωριό Ζούλιανη. Βούιζε η ατμόσφαιρα από τα τραγούδια της Αντίστασης…».\nΠρωταγωνίστριες της Ιστορίας\nΠλήθος ιστορίες με πρωταγωνίστριες απλές γυναίκες της επαρχίας. Σταχυολογούμε από το ημερολόγιο της Πανελλήνιας Ενωσης Γυναικών του 1966:\nΣτη Μακρακώμη μπαίνουν οι Γερμανοί κυνηγώντας αντάρτες. Δεν τους βρίσκουν, για ν’ αποσπάσουν πληροφορίες συγκεντρώνουν τις 2.500 γυναίκες του χωριού στο προαύλιο της εκκλησίας. Ρωτούν. Καμιά απάντηση. Τρεις ολόκληρες ώρες στην καρδιά του χειμώνα τις κρατούν γονατιστές, περιφέροντας το περίστροφο από τον κρόταφο της μιας στο στήθος της άλλης. Καμιά δεν άνοιξε το στόμα.\nΣτο Στεφανόβουνο της Θεσσαλίας οι Γερμανοί πιάνουν έναν αγρότη και τον μεταφέρουν με αυτοκίνητο στην Ελασσόνα. Οι γυναίκες του χωριού παίρνουν το αυτοκίνητο από πίσω. Εσπασαν το μπλόκο, άρπαξαν το συγχωριανό τους από τα χέρια των Γερμανών και τον γύρισαν θριαμβευτικά στο χωριό τους. Το ίδιο έγινε στον Τύρναβο. Οταν οι Γερμανοί έπιασαν 1.500 άνδρες, ξεχύθηκαν οι γυναίκες στους δρόμους, δώσανε μάχη μ’ αυτούς και τους Ρωμιούς συνεργάτες τους και κατάφεραν να τους απελευθερώσουν, εκτός από 35, που τους απελευθέρωσαν αργότερα με διαβήματα.\nΣτο Ηράκλειο Κρήτης, όπου έπεσαν οι πρώτοι Γερμανοί αλεξιπτωτιστές, οι γυναίκες πολεμάν πλευρό με πλευρό με τους άνδρες. Μα και σ’ ολόκληρο το νησί, οι Κρητικές αγωνίζονται σκληρά χωρίς να υποκύπτουν σε κανενός είδους μαρτύριο.\nΣτην Εδεσσα οι γυναίκες παίρνουν μέρος κατά χιλιάδες στο μεγάλο συλλαλητήριο του Δεκέμβρη του 1943, όπου αντιμετώπισαν ηρωικά την Γκεστάπο.\nΒαρύς ήταν ο φόρος του αίματος στον αγώνα της απελευθέρωσης στην Κεντρική και Δυτική Μακεδονία. Εγιναν 282 εκτελέσεις γυναικών από Γερμανούς και Βούλγαρους, 93 τουλάχιστον βιασμοί, 49 βασανισμοί για περίθαλψη Αγγλων συμμάχων, 91 αποστολές στη Γερμανία για εθνική δράση.\nΤο αντιστασιακό τραγούδι «Η μάνα του Αντάρτη», που έγραψε ο Ευάγγελος Μαχαίρας, ήταν εμπνευσμένο από μια πραγματική μάνα, την Βασιλική Σταυροπούλου, από τη Λακωνία. Οπως γράφει ο ίδιος στο βιβλίο του «50 χρόνια μετά» (Εκδόσεις «Σύγχρονη Εποχή»), «εκείνη συγκέντρωνε τις γυναίκες για ζύμωμα, φούρνισμα, πλύσιμο και κάθε άλλη υπηρεσία που χρειάζονταν το αντάρτικο, μοίραζε υλικά για πλέξιμο, συγκέντρωνε τα έτοιμα πλεκτά, τα παράδινε στην ΕΤΑ (Επιμελητεία του Αντάρτη), συμμετείχε στην Τοπική Αυτοδιοίκηση, οργάνωνε γυναικείες ομάδες για διάφορες αποστολές και, φυσικά, σε όλες αυτές ήταν πρώτη, δεν έδινε μόνο κατευθύνσεις, αλλά εργαζόταν πρώτη και καλύτερη.\n…Τον Αύγουστο του 1944 την έπιασαν οι Γερμανοί και την εκτέλεσαν μαζί με άλλους πατριώτες έξω από τη Σπάρτη…».\nΕξακόσιες χιλιάδες τα μέλη της ΕΠΟΝ σ’ όλη την Ελλάδα και οι μισές ήταν κοπέλες. Δούλεψαν σκληρά σε όλους τους τομείς και ήταν αυτές που στήριξαν τα αντάρτικα νοσοκομεία, όπως, λ.χ., τα κορίτσια του Μεγάλου Χωριού στην Ευρυτανία. Με πρωτοβουλία των Ελληνίδων μελών της Αντίστασης, ιδρύονται 679 λαϊκά ιατρεία, 169 λαϊκά νοσοκομεία και 1.253 λαϊκά φαρμακεία σε ολόκληρη τη χώρα.\nΔε θα μιλήσουμε εδώ για τη συμμετοχή των γυναικών στον ΕΛΑΣ και στον εφεδρικό ΕΛΑΣ. Να θυμηθούμε μόνο τη θρυλική «Θύελλα», που σε μια μάχη μετέφερε μόνη της 24 τραυματίες. Την Κούλα Ντάνου, που μαζί με την «Θύελλα» ήταν οι πρώτες Ρουμελιώτισσες αντάρτισσες. Τη «Λεβεντοκατερίνη», από το χωριό Φουρνέ των Χανίων, χήρα στα 21 της με τέσσερα παιδιά, που πήρε τ’ άρματα και πολέμησε με τους άντρες. Την Μαρία Λιουδάκι, εκπαιδευτικό και λαογράφο, δραστήρια αγωνίστρια της Αντίστασης στην Ιεράπετρα, που στον εμφύλιο οι παρακρατικοί την έκαναν κομμάτια… Ολες αυτές – και πολλές άλλες – είχαν βγει από τα σπλάχνα της αγροτιάς…\nΑπ’ όλες τις γωνιές της θεσσαλικής γης ξεκίνησαν τον Ιούλη του 1944 γυναίκες για να πάρουν μέρος στην Πρώτη Πανθεσσαλική Συνδιάσκεψη Γυναικών του ΕΑΜ Θεσσαλίας, που έγινε στον Ιταμο των Αγράφων στις 29 Ιούλη του 1944.\nΜερικές κρατούσαν τα μωρά τους, οι περισσότερες άφησαν πίσω τους σπίτι, άντρα και παιδιά. Συγκεντρώθηκαν 125 γυναίκες, εκλεγμένες αντιπρόσωποι οι περισσότερες με τις τοπικές στολές τους, να μιλήσουν για τα ζητήματα του αγώνα, αλλά και για τα ξεχωριστά γυναικεία προβλήματα. Ανέβαιναν στο βήμα, διεύθυναν συζητήσεις, έκαναν προτάσεις, έβρισκαν λύσεις. Κάτι πρωτοφανές για την ελληνική επαρχία του 1944…\nΗ εφημερίδα των γυναικών Θεσσαλίας «Η θύελλα» κατέγραψε τη συνδιάσκεψη αυτή. Και οι αγρότισσες ψήφισαν για πρώτη φορά σε εκλογές στην Ελεύθερη Ελλάδα για την ανάδειξη του Εθνικού Συμβουλίου, ενώ τον Ιούλιο του 1944 εκλέγονται στα Κοινοτικά Συμβούλια και στις Επιτροπές Λαϊκής Αυτοδιοίκησης, αλλά και στα Λαϊκά Δικαστήρια.\nΤο πισωγύρισμα της χώρας με τον εμφύλιο πόλεμο σήμανε και το χαμό δικαιωμάτων για τις γυναίκες, που έδωσαν το αίμα τους για μια διαφορετική κοινωνία.\nΚι όχι μόνο δικαιωμάτων. Χιλιάδες αγωνίστριες της Αντίστασης έχασαν τη ζωή τους στα χρόνια που ακολούθησαν…\nΗ αγωνίστρια Σταματία Μπαρμπάτση, στο «Διπλό βιβλίο» της ιστορικού Τασούλας Βερβενιώτη (Εκδόσεις «Βιβλιόραμα»), καταθέτει τη μαρτυρία της – μια σπαρακτική μαρτυρία. Προέρχεται από μιαν αφανή μαχήτρια, φτωχή αγρότισσα, ΕΠΟΝίτισσα, που σε συνέχεια πήρε το όπλο και πολέμησε στον Εμφύλιο σαν αντάρτισσα, πληγώθηκε και πέρασε 12 χρόνια στη φυλακή, χωρίς ποτέ να κάνει δήλωση. Η μαρτυρία της είναι χαρακτηριστική, γιατί δείχνει πώς βίωσαν οι αγρότισσες την Αντίσταση, αλλά και όλα τα δεινά που επακολούθησαν. Το κυνηγητό που έκαναν οι παρακρατικοί στη νεολαία του χωριού, τα φονικά των Βουρλάκηδων. «Οι ταγματασφαλίτες – πληρωμένοι – έπαιζαν το παιχνίδι τους, γράφει.\nΚρυμμένοι πιάνανε τα παιδιά, τα σκοτώνανε και γέμισε ο τόπος κόκαλα. Φαγωμένοι οι άνθρωποι από τα ζουλάπια! Ακόμα, μέσα στη μεγάλη πλατεία του χωριού είχαμε ένα ωραίο πηγάδι και πίναμε δροσερό νερό το καλοκαίρι. Το γεμίσανε πτώματα. Και όταν ήρθαν οι κάτοικοι στο χωριό, το έκλεισαν να μην υπάρχει καθόλου…».\nΗ ίδια και η αδελφή της γλίτωσαν την τελευταία στιγμή από τους Βουρλάκηδες, γιατί μεσολάβησε μια συγχωριανή συγγενής τους, που τους σταμάτησε με δυναμικό τρόπο. Συγκλονιστική, μια σκηνή που περιγράφει – ήταν λίγο πριν συλληφθεί σαν μαχήτρια του Δημοκρατικού Στρατού:\n«Εκείνη η καταστροφή που έγινε στην Γκιώνα δε λέγεται. Οταν είχα ανέβει πάνω στα χιόνια, στην Γκιώνα, στα ισώματα της Γκιώνας, στο πιο ψηλό μέρος, υπάρχουν λιβάδια. Εκεί είδαν τα μάτια μου κάτι πολύ φριχτό. Θερισμένοι άνθρωποι από τα αεροπλάνα. Να σε πιάνει τρόμος. Η ψυχή μου είχε μαυρίσει… κάτι κοπέλες σαν το κρύο το νερό. Ακόμα και μεγάλες γυναίκες που πήγανε στα τμήματα να μην τις πιάσουνε. Και είμαι σίγουρη ότι δεν τους μάζεψε κανένας. Τους φάγανε τα ζουλάπια – ακόμα και μικρά παιδιά. Κάθισα λίγο σε μια άκρη και έκλαψα…».\n…Στην ερώτηση τι θα ήθελε να ήταν αλλιώς στη ζωή της, απαντά: «Θα ήθελα να ήμανε ελεύθερη, να παντρευτώ γρήγορα, να κάνω δυο παιδάκια, να έχω οικογένεια και να είμαι στο κόμμα και να βοηθάω όσο μπορώ το κόμμα. Στο κόμμα δεν το μετανιώνω ποτέ».\nΕτσι τελειώνει και η μαρτυρία της Σταματίας Μπαρμπάτση. Μια ακόμα μαρτυρία, που δείχνει πως παρ’ όλα όσα τράβηξαν οι γυναίκες του λαού μας, η περίοδος που αγωνίζονταν και έλπιζαν ήταν η καλύτερη της ζωής τους. Γιατί ακριβώς ο αγώνας τους ήταν μαζικός, συλλογικός, είχαν ξεπεράσει το «εγώ» τους και βάδιζαν όλοι -ες μαζί για έναν καινούριο, καλύτερο κόσμο…\nΗ συλλογικότητα είναι αυτό που τους έχει λείψει…\nΠηγή: Αλίκη ΞΕΝΟΥ – ΒΕΝΑΡΔΟΥ – ethniki-antistasi-dse.gr\nΜαγιακόφσκι, Συνομιλία με τον σύντροφο Λένιν\tΝέος Ποινικός κώδικας: Ανοίγει το παράθυρο για λογοκρισία στο διαδίκτυο\n77 χρόνια από τη μάχη του Καράλακου\nΗ Εθνική Αντίσταση, ο κ. Μητσοτάκης και η παράταξή του (βίντεο)


6 τρόποι με τους οποίους το κόκκινο κρασί βοηθάει την υγεία - Botilia.gr Blog\nΑΡΘΡΑ 6 τρόποι με τους οποίους το κόκκινο κρασί βοηθάει την υγεία\n6 ΤΡΟΠΟΙ ΜΕ ΤΟΥΣ ΟΠΟΙΟΥΣ ΤΟ ΚΟΚΚΙΝΟ ΚΡΑΣΙ ΒΟΗΘΑΕΙ ΤΗΝ ΥΓΕΙΑ\nΑΥΤΟΙ ΕΙΝΑΙ ΟΙ 6 ΛΟΓΟΙ ΠΟΥ ΘΑ ΣΑΣ ΚΑΝΟΥΝ ΝΑ ΑΓΑΠΗΣΕΤΕ ΑΚΟΜΗ ΠΕΡΙΣΣΟΤΕΡΟ ΤΟ ΚΟΚΚΙΝΟ ΚΡΑΣΙ!\nΌλοι μας έχουμε ακούσει ότι ένα ποτήρι κόκκινο κρασί την ημέρα κάνει καλό στην καρδιά. Οι παρακάτω έρευνες όμως δείχνουν ότι κάνει πολλά παραπάνω από αυτό, συμβάλλοντας σημαντικά στη βελτίωση της υγείας μας, πάντα υπό την προϋπόθεση της ελεγχόμενης κατανάλωσης.\nΌσοι λοιπόν έψαχναν έναν καλό λόγο να απολαύσουν ένα ποτήρι καλό κόκκινο κρασί, μπορούν να προσθέσουν άλλους 6.\nΑυξάνει το προσδόκιμο ηλικίας\nΠρόσφατες έρευνες στο Harvard Medical School επιβεβαίωσαν ότι η ουσία Ρεσβερατρόλη που συναντάται στη φλούδα των ερυθρών σταφυλιών ενεργοποιεί την παρσκευή μια πρωτείνης από τον οργανισμό η οποία προστατεύει το σώμα από τις ασθένειες που προκαλούνται από το γήρας.\nΗ Ρεσβερατρόλη, σύμφωνα με μελέτη, βελτιώνει σημαντικά την απόδοση του εγκεφάλου και του ιππόκαμπου που είναι η περιοχή υπεύθυνη για τη διημιουργία νέων μνημών και τη διαδικασία της μάθησης. Από έρευνες προκύπτει ότι οι συμμετέχοντες που λάμβαναν συμπληρώματα ρεσβερατρόλης επέδειξαν σημαντικά μεγαλύτερη ικανότητα στην απομνημόνευση λέξεων και επέδειξαν γρηγορότερη δραστηριότητα στην περιοχή του ιππόκαμπου.\nΈρευνες του 2007 δείχνουν ότι ουσίες (Procyanidins) που συναντούνται στις τανίνες του κόκκινου κρασιού συμβάλλουν στην βελτίωση της καρδιοαγγειακής υγείας. Άλλη μελέτη του Harvard School of Public Health δείχνει ότι η κατανάλωση αλκοόλ με μέτρο μειώνει τον κίνδυνο ανακοπής.\nΣύμφωνα με ερευνητές του Πανεπιστημίου της Virginia, η Ρεσβερατρόλη σκοτώνει καρκινικά κύτταρα σταματώντας την παραγωγή μιας από τις βασικές προτείνες με τις οποίες τρέφονται.\nΠρόσφατες έρευνες δείχνουν ότι οι Πολυφαινόλες, ουσίες που περιέχονται στους ερυθρούς οίνους, καθυστερούν την αναπαραγωγή βακτηρίων στο στόμα, μειώνοντας την εμφάνιση τερηδόνας.\nΜελέτη έδειξε ότι υγιείς συμμετέχοντες που έλαβαν συμπλήρωμα με ουσίες που βρίσκονται στο κόκκινο κρασί, παρουσίασαν μείωση 8% στην LDL (κακή χοληστερίνη), ενώ συμμετέχοντες με υψηλή χοληστερίνη παρουσίασαν μείωση της τάξης του 12%.\nΜείωνει την εμφάνιση του κοινού κρυολογήματος\nΤα αντιοξειδοτικά που περιέχονται στο κόκκινο κρασί, σύμφωνα με μετρήσεις, ενισχύουν σημαντικά την άμυνα του οργανισμού μειώνοντας ως και 40% την πιθανότητα εμφάνισης του κοινού κρυολογήματος.\nΠΡΟΗΓΟΥΜΕΝΟ Τα αρώματα του κρασιού και που οφείλονται ΕΠΟΜΕΝΟ Μια βραδιά με Ελληνικό άρωμα Τοσκάνης


Παρέχεται για όλα τα προιόντα της εταιρείας εγγύηση καλής λειτουρίας διάρκειας - 6 - ετών. Η εγγύση καλύπτει πιθανές αστοχίες υλικών όπως και οποιδήποτε πρόβλημα προκύψει στη λειτουργία των μηχανικών μερών του καθίσματος (αμορτισέρ, ανάκλιση). Η εταιρία θα επισκευάσει τη συγκεκριμένη βλάβη χωρίς επιβάρυνση εργασίας ή ανταλλακτικών. Η επισκευή παρέχεται δωρεάν στο σημείο υπόδειξης από την εταιρία ή στο σημείο πώλησης του προιόντος. Δεν καλύπτονται περιπτώσεις κακής χρήσης όπως ζημιές και βλάβες που προήλθαν από χημικές ουσίες, φωτιά και ακατάλληλες συνθήκες συντήρησης ή καθαρισμού


Διεύθυνση Π.Ε. Β΄ Αθήνας Περιβαλλοντικές Εκπαιδευτικές Καινοτομίες: Μαΐου 2017\nΜικρά βήματα ευαισθητοποίησης για την ανάπτυξη φιλοζωικού αισθήματος σε μαθητές/-τριες στην Πρωτοβάθμια Εκπαίδευση, 1o Δ.Σ. Νέας Ιωνίας\nΠαρουσίαση των εκπαιδευτικών του 1ου Δ.Σ. Νέας Ιωνίας κ. Βασιλικής Στρατάκη και κ. Μαρίας Σφακιανάκη στη 2η φιλοζωική ημερίδα του Δικτύου Τέχνης και Δράσης. Το θέμα της παρουσίασης εντάσσεται στο πλαίσιο των προγραμμάτων Περιβαλλοντικής Εκπαίδευσης που έχουν υλοποιηθεί από τις εκπαιδευτικούς την τελευταία τριετία.\nμικρά βήματα φιλοζωια from Dimitris Gkotzos\nΑναρτήθηκε από Δημήτρης Γκότζος στις 4:03 π.μ. Δεν υπάρχουν σχόλια:\nΕτικέτες 1ο Δ.Σ. Νέας Ιωνίας, Καταστατικός Χάρτης της Γης, Πανίδα\nΜικρά βήματα ευαισθητοποίησης για την ανάπτυξη φιλ...


Μιλάς σαν άγγελος μα σε σιχαίνονται κι οι πέτρες… « απέραντο γαλάζιο\nΜέχρι πρότινος, στον αέρα κρεμόταν η μυρωδιά από ψάρια μαριναρισμένα σε σάπια φύλλα και χλωρίνη, όλα μου τα μεσημβρινά δειλινά κλεισμένα σε μικρό μπουκάλι. Στα τασάκια, τα ντουλάπια και τα συρτάρια μου, σε όλες μου τις τσέπες υπήρχαν πάντα αποτσίγαρα, κουκούτσια και κομμένα νύχια. Στον ελεύθερο χρόνο μου έστελνα χαιρετίσματα σε φίλους που είχα να δω χρόνια, και μετρούσα χρόνια με ανθρώπους που δε γνώριζα, σκεφτόμουν όλες τις λέξεις που δεν έχουν ενικό, τις άπειρες υποδιαιρέσεις της μονάδας. Η καρδιά μου χτυπούσε άρσεις, νόμιζα ότι κάποιος περπατούσε μέσα μου. Χαμένος στην αντιδιάμετρο μεταξύ προπαρελθόντος και μεταμέλλοντος, έκανα συχνά το λάθος να ταυτίζω την ευφυΐα με την ευτυχία, όπως κάποιοι μπερδεύουν τη Σάμο με τη Σαμόα, την Παλαιστίνη με την πλαστελίνη και την ιπποδύναμη με την υπερδύναμη. Ήταν η περίοδος που νόμιζα ότι νεότητα σημαίνει αιωνιότητα. Τα απογεύματα καθόμουν ανάμεσα σε βολικές πέτρες και τετράποδα χωρίς ουρά και συνομιλούσα με τους τοίχους, όμως αν οι τοίχοι έχουν αυτιά, τότε οι πίνακες είναι τα σκουλαρίκια τους, και τίποτα περισσότερο. Ένας τυφλός που πίστευε ότι βγάζει το σκύλο βόλτα. Σύνθεση με σκοτάδι και σκοτάδι. Σιωπή σε ρε ελάσσονα.\nΚοίτα γύρω σου – όσοι έχουν μάτια στην πλάτη μπορούν να βγάλουν τις μπλούζες τους. Είναι η πασαρέλαση της ανθρώπινης μπάμπουσκας, ένα έλκηθρο που το σέρνουν αναπηρικές καρέκλες, άνθρωποι που πέρασαν όλη τους τη ζωή προσπαθώντας να μη φανούν ανόητοι και τελικά κατέληξαν αόρατοι, άνθρωποι που έπρεπε να φύγουν από εκεί που ήταν κάποιοι και βρέθηκαν χωρίς ταυτότητα στο πουθενά, άνθρωποι που οι εφημερίδες ανήγγειλαν τη γέννηση ή το θάνατό τους, σπανίως και τα δύο, για την ακρίβεια κανένα, επιστήμονες που σήκωσαν τα χέρια ψηλά όταν δεν ήξεραν και τα πόδια όταν τους πλήρωσαν, γιατί σε κάθε κλάδο κουρνιάζουν ηλίθιοι, νυχτερίδες με κουστούμια και αιμορροΐδες στον εγκέφαλο, αναξιοκρατική αφροκρεμώδης ολιγαρχική κρατοκρατία, γνήσιες τραβεστί με χρυσά άμφια, φραγκοφονιάδες, Βουλγαροκτόνοι και ψυχολόγιοι που φθίνουν, φθείρουν και φθονούν γιατί όλοι έχουν έναν εθισμό να συντηρήσουν, ελίσσονται μέσα από καλώδια, σωλήνες και αεραγωγούς και διαφεύγουν με μηχανές μεγάλου εξπρεσσιονισμού, κάνουν σκωτσέζικα ντους με hot yoga και frozen yogurt, ρόλοι και ωρολόγια: γέφυρες που δεν ενώνουν καμία όχθη, τίποτα, φιλόσοφοι με πι κεφαλαίο και αλεξανδρινοί που επιχείρησαν τη διάσπαση του ατόμου μέσω της λεπίδας, μαντάμ, μια μέρα θα ήθελα να σας χειρουργήσω, σωματίδια, γιατί αυτό είμαστε, που έχουν την τάση να συναθροίζονται και να διαχωρίζονται, να μιμούνται και να ανταγωνίζονται, να προβλέπουν και τελικά να απατώνται. Αλεξίπτωτα πέφτουν από τον ουρανό, μέδουσες στο παλιό μας λιμάνι. Μυωπία είναι το να βλέπεις παντού ποντίκια αντί για ανθρώπους, και μυοκτονία το να κοπιάζεις για κάτι που δεν έχει νόημα. Μπορείς τουλάχιστον να ξέρεις τη δική σου θέση και ταχύτητα ταυτόχρονα;\nΣχοινοβατώ από σκέψη σε σκέψη – μπορεί κάποια στιγμή να σκεφτώ να πηδήξω ή να κόψω το σχοινί. Για να είσαι ασφαλής πρέπει να δώσεις τον όρκο του υποκριτή, όμως είναι ανούσιο να φοράς φακούς επαφής στο χρώμα των ματιών σου, και εξίσου κουραστικό να θέλεις να ακούσεις όλα τα μπράβο που δε θέλεις να ακούσεις. Αλλά όλο θέλεις, και μάλιστα όλο θέλεις να έχεις αυτό που θέλεις. Γι’ αυτό τη ρώτησα τι ήθελε ο άνθρωπος μέσα της, κι εκείνη μου έμαθε ποιο είναι το αντίθετο του θέλω. Θυμάμαι τότε που αναπολούσαμε το παρελθόν. Όλα τα πράγματα που δεν κάναμε ποτέ μαζί. Εφτά χρώματα και ένα όνομα. Και τα καλοκαίρια αλλάζαμε δέρμα. Εγώ μπρούμυτα εσύ ανάσκελα, τι σύστημα κι αυτό. Φέτος, η Τετάρτη 25 Φεβρουαρίου έπεσε Τετάρτη. Έσπασα το πόδι μου ενώ καθόμουν. Κοιτούσα τις κακομοίρες τις ψυχές. Είναι αξιαγάπητες όταν κάνουν ποδήλατο μέσα στο καθιστικό. Υπάρχουν πολλές όμορφες γυναίκες, και η πιο όμορφη είναι πάντα αυτή που δεν μπορείς να δεις από όλες τις πλευρές ταυτόχρονα. Αλλά κάποια μέρα θα τον βρω και θα τον κρεμάσω αυτόν που σου είπε ότι το φεγγάρι είναι η τρύπα απ’ όπου πέφτουν κάθε βράδυ στον ουρανό τα αστέρια. Μου αρέσει σαν ιδέα, αλλά όχι για να την είχα εγώ. Τι τραγικό, θα σκεφτεί κάποιος, να σε πατήσει ασθενοφόρο. Όμως ένα ξύλινο κομοδίνο είναι πρώτα ξύλινο και μετά κομοδίνο, και αφού τα πράγματα κινούνται από τον εγωισμό, μια τάση που συνήθως οδηγείται από αμφίβολα κίνητρα, τότε ουδέν καλόν αμιγές κακού. Το στόμα σου είναι η κωλοτρυπίδα του σύμπαντος, μου είπε: μιλάς σαν άγγελος μα σε σιχαίνονται και οι πέτρες.\nΒγείτε έξω σχιζοφρενείς της ντουλάπας, πολλαπλασιάστε το πλήθος, διδάξτε όλους αυτούς που δεν καταλαβαίνουν ότι βρέχει αν δεν τους αγγίξει η πρώτη σταγόνα\nΚανένα καραβάνι στη χλομή μου επώαση, τη μέρα ήλιος το βράδυ ψύχος, μόνο εγώ κι εκείνο. Αλλά δεν τα θέλω όλα δικά μου, γι’ αυτό προτείνω με βήτα να γράφεται μόνο το δίκροκο. Επιπλέον, αν υπάρχει ύψιλον, τότε πρέπει κάπου να υπάρχει και πανύψιλον, και αυτό λίγοι το έχουν καταλάβει. Όπως κι εγώ κατάλαβα ότι δεν ήμουν συμβατός με τίποτα, και ότι η τρέλα είναι απλώς η υπερβολή της λογικής, οπότε αναγκαστικά έκανα τα αδύνατα πιθανά. Ένας μικρός κήπος μέσα στο σκουπιδότοπο του μυαλού μου. Αυτόματος, ένστικτο, συμπυκνωμένη γνώση. Βγείτε έξω σχιζοφρενείς της ντουλάπας, πολλαπλασιάστε το πλήθος, διδάξτε όλους αυτούς που δεν καταλαβαίνουν ότι βρέχει αν δεν τους αγγίξει η πρώτη σταγόνα, που δεν κοιτάζουν ποτέ τον ουρανό όταν βρέχει. Μη στέκεστε άλλο στη σκιά της φτέρνας μου – κάποια φαντάσματα δεν πιστεύουν στους ανθρώπους.\nΕίμαι ένας αριστοκράτης προφυλαγμένος στο σώμα ενός ξεβράκωτου, ελεύθερος να κατασκηνώσω σε εσωτερικό χώρο, ένας χοντρός στο σώμα ενός αδύνατου, μία λεσβία σε ένα σώμα αντρικό. Αυτά που ξέρω δεν είναι αυτά που ξέρω, αλλά αυτά που δεν αγνοώ εντελώς. Τραβάω την προσοχή διά της απουσίας ή της σιωπής, είμαι ένας άνθρωπος χωρίς ζωή, ή μια ζωή χωρίς άνθρωπο, η ζωή μου, ένα μουσείο ημιτελών πράξεων. Εγώ. Διότι ποιος είμαι εγώ – αν όχι εγώ; Ο θάνατος είναι ένα ξυπνητήρι που κούρδισα πριν γεννηθώ. Λες ότι είμαι ακίνητος, αλλά αν με δεις από το πλάι, είμαι καθιστός με την ταχύτητα του φωτός. Είμαι ο καθένας και δεν είμαι με κανέναν.\n← Πόση δημοκρατία αντέχει η «Γερμανική Ευρώπη»; …\nΑνοιχτή Επιστολή από το Σιάτλ: 25 χρόνια στην Ελλάδα και πήγαινα να τρελαθώ →


«Η Σαντορίνη ζει και αναπνέει για το βόλεϊ» | Βόλεϊ: A1 Γυναικών | gazzetta.gr\nΤρίτη, 23 Ιανουαρίου 2018 - 07:05\nFollow @twitter«Η Σαντορίνη ζει και αναπνέει για το βόλεϊ»\nΗ Ειρήνη Φύτρου, η οποία το Σάββατο βρέθηκε, όπως κάνει σε κάθε αγώνα, στο ΔΑΠΠΟΣ για να βραβεύσει την MVP της 11ης αγωνιστικής, Μελίνα Εμμανουηλίδου. «Κατά σύμπτωση η Μελίνα και η Πότοκαρ είναι οι αγαπημένες μου αθλήτριες» λέει στο www.volleyball.gr η πάλαι πότε ακραία του ΑΟ Θήρας. «Δεν χάνω παιχνίδι του ΑΟΘ. Η ομάδα φέτος είναι βελτιωμένη, κυρίως στις ξένες παίκτριες. Πιστεύω ότι θα είμαστε τετράδα».\n«Η ιστορία ξεκινάει από τον Ήφαιστο. Εκεί παίζαμε βόλεϊ και από εκεί γεννήθηκε ο ΑΟ Θήρας. Είχαμε πολλές δυσκολίες τότε. Παίζαμε στο πρωτάθλημα Κυκλάδων και θυμάμαι ότι πηγαίναμε Σαββατοκύριακο στη Σύρο όπου παίζαμε μέχρι και 3 παιχνίδια. Αργότερα η έλευση της Ελένης (σ.σ. Μεμετζή) ανέβασε τον πήχη των απαιτήσεων. Το γήπεδο γέμιζε σε κάθε παιχνίδι του ΑΟ Θήρας και ο κόσμος δεν έχει σταματήσει από τότε να είναι στο πλευρό της ομάδας. Ειλικρινά δεν πίστευα ότι θα φθάναμε σε αυτό το επίπεδο. Το φανταζόμουνα αλλά δεν το πίστευα.\nΔεν θα έλεγα όχι σε ένα πρωτάθλημα ή σε ένα Κύπελλο αλλά πρέπει να είμαστε ρεαλιστές γιατί κόντρα σε αυτόν τον Ολυμπιακό νομίζω δεν μπορείς να περιμένεις τίτλους. Εμένα, ειλικρινά, μου αρκεί που κάθε χρόνο παίζουμε σε υψηλό επίπεδο. Στη Σαντορίνη ο κόσμος λατρεύει το βόλεϊ. Η οικονομική ανάπτυξη που έχει το νησί και η στήριξη κάποιων επιφανών ανθρώπων έχουν φθάσει ψηλά τον ΑΟ Θήρας. Όσο υπάρχει αυτή η στήριξη, η ομάδα θα είναι στην ελίτ του αθλήματος στην χώρα μας».


Nonews-NEWS: Το υπουργείο Εσωτερικών απομάκρυνε τον «εθελοντή»...\n...με το βαρύ ποινικό παρελθόν...\nΜε μεγάλη καθυστέρηση από το πρώτο δημοσίευμα της «Εφ.Συν.» (Ενας συνεργάτης με... παρελθόν) και ενώ ακολούθησαν νέες αποκαλύψεις (6+1 ερωτήματα για τον σύμβουλο του υφυπουργού) της εφημερίδας μας, ο υφυπουργός Εσωτερικών, Θοδωρής Λιβάνιος, τοποθετήθηκε επί του ζητήματος αναφέροντας πως... «δεν γνώριζε το παρελθόν» του συνεργάτη (Θεοδόση Μούγιο) και πως από τις 9 Οκτωβρίου «απομακρύνθηκε και διακόπηκε κάθε επικοινωνία μαζί του».\nΟ υφυπουργός, στην ανακοίνωση που εξέδωσε, αναφέρει πως είχε απομακρύνει «πριν από το δημοσίευμα» μας τον συνεργάτη του, δεν μας λέει όμως γιατί δεν το έκανε γνωστό από την πρώτη μέρα που η «Εφημερίδα των Συντακτών» έκανε την αποκάλυψη, στις 20 Οκτωβρίου 2020. Η «Εφ.Συν.» είχε αναδείξει στα ρεπορτάζ της το παρελθόν του Θεοδόσιου Μούγιου, ο οποίος φέρεται να έχει καταδικαστική απόφαση εις βάρος του για σοβαρά αδικήματα που οδήγησαν μάλιστα και στην απόταξή του από την Ελληνική Αστυνομία (αριθμός ΦΕΚ 1385, 30 Δεκεμβρίου 2016).\nΟι αποκαλύψεις προκάλεσαν την αντίδραση του ΣΥΡΙΖΑ-ΠΣ. Το κόμμα της αξιωματικής αντιπολίτευσης ζήτησε «άμεσες και ξεκάθαρες απαντήσεις για τον κύριο με τον μισό ποινικό κώδικα που έβαλαν τοποτηρητή στο Υπουργείο Εσωτερικών». Ήρθε λοιπόν σήμερα, η απάντηση του υφυπουργού Εσωτερικών, Θοδωρή Λιβάνιου.\nΤο πρόσωπο στο οποίο αναφέρεται δημοσίευμα εφημερίδας, ήταν ένας από τους εθελοντές που είχαν παρουσία στο γραφείο του υφυπουργού Eσωτερικών. Το παρελθόν του ήταν παντελώς άγνωστο και στον υφυπουργό και στο υπόλοιπο πολιτικό γραφείο. Δεν διορίστηκε σε καμία θέση, όπως εύκολα οποιοσδήποτε μπορεί να διαπιστώσει, και δεν είχε λάβει καμία οικονομική απολαβή κατά το διάστημα της παρουσίας του. Στις 9 Οκτωβρίου -αρκετές ημέρες δηλαδή πριν από το δημοσίευμα- και μόλις περιήλθαν σε γνώση του γραφείου του υφυπουργού σχετικές πληροφορίες, απομακρύνθηκε αμέσως και όπως ήταν φυσικό διακόπηκε κάθε επικοινωνία μαζί του. Σε τρεις συνέχειες η εφημερίδα επιμένει να αποδεικνύει ότι ο θησαυρός που υποτίθεται ότι ανακάλυψε, δεν είναι τίποτα παραπάνω από άνθρακες...


Και με τη βούλα ο Ρος στον Άρη\nΠέμπτη 24 Ιανουαρίου 2019 21:56\nO Λίντσεϊ Ρος είναι στη Θεσσαλονίκη τις τελευταίες ώρες και εφόσον πέρασε τις απαραίτητες ιατρικές εξετάσεις υπέγραψε συμβόλαιο συνεργασίας με τον Άρη. Μάλιστα, το απόγευμα της Πέμπτης (24/1) οι «κίτρινοι» ανακοίνωσαν τη συμφωνία:\n«O 26χρονος διεθνής Γάλλος αμυντικός (με καταγωγή από την Μαυριτανία), που παραχωρήθηκε στην ομάδα μας με υποσχετική από την FC Lorient μέχρι το τέλος της τρέχουσας αγωνιστικής περιόδου, γεννήθηκε στις 8 Φεβρουαρίου 1992 στη γαλλική πόλη Rennes.\nΚαι Λάρσον επίσημα στον Άρη\nΜετά τον Ρος, ο Άρης ανακοίνωσε και την απόκτηση του Ντάνι Λάρσον. Ο 31χρονος διεθνής Σουηδός ήταν στην Θεσσαλονίκη και από τη στιγμή που πέρασε με επιτυχία τα ιατρικά τεστ, έβαλε την υπογραφή του σε συμβόλαιο διάρκειας 1,5 έτους. Η ανακοίνωση του Άρη:\n«Η ΠΑΕ ΑΡΗΣ ανακοινώνει την απόκτηση των Daniel Larsson. O 31χρονος διεθνής Σουηδός επιθετικός, που υπέγραψε συμβόλαιο διάρκειας 1,5 χρόνου με την ομάδα μας, γεννήθηκε στις 25 Ιανουαρίου 1987 στη σουηδική πόλη Gothenburg.\nΟ Daniel Larsson ξεκίνησε επαγγελματικά την καριέρα του από τη BK Hacken. Επόμενοι σταθμοί ήταν η σουηδική Malmo FF (2009-2013), οι ισπανικές Real Valladolid (2013-2014) και Granada CF (2014-2015), ενώ ακολούθησαν οι τούρκικες Gaziantepspor (2015-2016) και Akhisar Belediyespor, στην οποία αγωνίζονταν μέχρι πρότινος. Είναι διεθνής με τα αντιπροσωπευτικά συγκροτήματα U-17 και U-19 της Σουηδίας, ενώ μετράει και 5 συμμετοχές στην εθνική ομάδα».


Συνελήφθησαν οι κλέφτες που λήστεψαν την Κιμ Καρντάσιαν στο Παρίσι | iefimerida.gr\n17 ΑΤΟΜΑ ΣΤΑ ΧΕΡΙΑ ΤΗΣ ΑΣΤΥΝΟΜΙΑΣ\n17 υπόπτους συνέλαβαν οι γαλλικές αρχές για την ένοπλη ληστεία στη σουίτα της Κιμ Καρντάσιαν τον Οκτώβριο στο Παρίσι.\nΟι γαλλικές αρχές είχαν αναφέρει πως τουλάχιστον δύο ένοπλοι ντυμένοι αστυνομικοί είχαν κλέψει την Αμερικανίδα Κιμ Καρντάσιαν υπό την απειλή όπλου. Οι ένοπλοι που μπήκαν στη σουίτα της Κιμ Καρντάσιαν στο Παρίσι την είχαν δέσει και την είχαν κλειδώσει στο μπάνιο. Το έσκασαν έχοντας αρπάξει κοσμήματα αξίας 10 εκατομμυρίων ευρώ.\nΟ νεότερος συλληφθείς γεννήθηκε τον Ιανουάριο του 1994 και ο μεγαλύτερος είναι 72 ετών. Τα άτομα αυτά "είναι σχεδόν όλα γνωστά για σοβαρές ληστείες", πρόσθεσε αστυνομική πηγή διευκρινίζοντας ότι τρεις γυναίκες περιλαμβάνονται στους συλληφθέντες. Οι ύποπτοι μπορεί να κρατηθούν έως 96 ώρες στο πλαίσιο της έρευνας που διεξάγεται για "ένοπλη ληστεία από συμμορία", "σύσταση εγκληματικής οργάνωσης" και "κράτηση" του θύματος.


Κατρούγκαλος: Σημαντική διπλωματική επιτυχία Ελλάδας και Κύπρου η απόφαση της ΕΕ, παραμένουμε σε εγρήγορση - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Κατρούγκαλος: Σημαντική διπλωματική επιτυχία Ελλάδας και Κύπρου η απόφαση της ΕΕ, παραμένουμε...\nΚατρούγκαλος: Σημαντική διπλωματική επιτυχία Ελλάδας και Κύπρου η απόφαση της ΕΕ, παραμένουμε σε εγρήγορση\nΗ απόφαση του Συμβουλίου Γενικών Υποθέσεων για την επιβολή κυρώσεων της ΕΕ στην Τουρκία αποτελεί «μια σημαντική διπλωματική επιτυχία τη Ελλάδας, αποτέλεσμα συστηματικής προσπάθειας και συνέργειας με την Κύπρο σε όλα τα επίπεδα» επισημαίνοντας ότι δεν έχουν υπάρξει ξανά στο παρελθόν μέτρα της ΕΕ κατά της Τουρκίας.\nΑυτό τόνισε μιλώντας στην ΕΡΤ, ο υπουργός Εξωτερικών Γιώργος Κατρούγκαλος, προσθέτοντας με έμφαση:\n«Η ΕΕ στέλνει ένα σαφές αποτρεπτικό μήνυμα ότι η παράνομη συμπεριφορά της Τουρκίας πρέπει να λάβει τέλος» υπογράμμισε ο υπουργός Εξωτερικών σημειώνοντας ότι όποιος προβαίνει σε παράνομες ενέργειες πρέπει να έχει και συνέπειες.\nΟι ενέργειες της Τουρκίας στην κυπριακή ΑΟΖ δεν αποτελούν απλώς μια διμερή διαφορά, αντίθετα, αφορούν τα σύνορα της ίδιας της ΕΕ εξήγησε, σημειώνοντας ότι είναι η πρώτη φορά που η ΕΕ περνά από την απλή καταδίκη της Τουρκίας σε συγκεκριμένα μέτρα. Παράλληλα ο υπουργός Εξωτερικών ανέδειξε την αναγκαία διπλωματική ισχύ που έχει διασφαλίσει η Ελλάδα μέσω και των τριμερών σχημάτων συνεργασίας της στη ΝΑ Μεσόγειο για την αποτελεσματική αντιμετώπιση της προβολής ισχύος της Τουρκίας. «Δεν φοβόμαστε, ούτε ανησυχούμε, οφείλουμε όμως να είμαστε σε εγρήγορση» είπε χαρακτηριστικά ο κ. Κατρούγκαλος.\nΣε ερώτηση αν η Τουρκία επιχειρήσει προκλητικά και στην ελληνική υφαλοκρηπίδα ο κ. Κουμουτσάκος είπε ότι πρέπει να είμαστε προετοιμασμένοι «για όλα τα σενάρια και αν προκύψει η απονενοημένη από πλευράς της Τουρκίας η απάντησή μας πρέπει να είναι ουσιαστική και αποτρεπτική». «Έχουμε ένοπλες δυνάμεις που έχουν ρόλο», πρόσθεσε εκφράζοντας την πεποίθηση ότι η Τουρκία δεν θα προβεί σε κανένα από αυτά τα απονενοημένα διαβήματα διότι ξέρει καλά ότι και η διπλωματική συγκυρία δεν της επιτρέπει μία τυχοδιωκτική κίνηση. Ωστόσο, σημείωσε, ότι οι αποφάσεις του Ευρωπαϊκού Συμβουλίου σήμερα φαίνεται ότι δεν απέτρεψαν μία κίνηση κλιμάκωσης της έντασης από την Τουρκία.\n«Εχουν σταλεί τα αναγκαία μηνύματα, με διπλωματικό τρόπο, για να μη διανοηθεί καν η Τουρκία να έρθει και να τρυπήσει σε δική μας υφαλοκρηπίδα » απάντησε ο κ. Κατρούγκαλος, επισημαίνοντας ότι η δύναμη που εκπέμπει το πολεμικό ναυτικό μας είναι ενισχυτική της αποτροπής που εξασφαλίζει η αναβάθμιση της διπλωματικής θέσης της χώρας μας.\n«Η καλύτερη αποτροπή, η πιο ισχυρή είναι η ενότητα του έθνους. Αυτό είναι το μήνυμα που πρέπει να περνάμε κάθε μέρα » συμπλήρωσε ο κ. Κουμουτσάκος.\nΠροηγούμενο άρθροΒαριές καταγγελίες Μαρκογιαννάκη κατά Κυριάκου-Ντόρας, για αχαριστία, οικογενειοκρατία, «προδοσία»\nΕπόμενο άρθροΧωρίς Χατζηνικολάου το ντιμπέιτ των πολιτικών αρχηγών


(Ανακατεύθυνση από Κώστας Χατζόπουλος)\nΗταν το πρώτο παιδί από τα πέντε - τρία αγόρια και δυο κορίτσια - του εμπόρου από το Βάλτο, - και συγκεκριμένα από το χωριό Χαλκιόπουλο, Γιάννη Χατζόπουλου. Η μητέρα του, Θεοφανή Στάικου, ήταν μοναχοκόρη μιας από τις πλουσιότερες οικογένειες του Αγρινίου. Οι γονείς της ζήτησαν από το γαμπρό τους να πάρουν κοντά τους και να μεγαλώσουν το πρώτο παιδί τους, τον Κώστα. Ο Χατζόπουλος παρακολούθησε το γυμνάσιο στο Μεσολόγγι και στη συνέχεια φοίτησε στη Νομική Σχολή του Πανεπιστημίου Αθηνών. Επέστρεψε ως δικηγόρος στο Αγρίνιο. Έχοντας λύσει το βιοποριστικό του πρόβλημα, λόγω της μεγάλης κτηματικής περιουσίας, που κληρονόμησε από τους γονείς της μητέρας του, εγκατέλειψε το επάγγελμα πολύ σύντομα και αφιερώθηκε στη λογοτεχνία. Έτσι εγκαταστάθηκε και πάλι στην Αθήνα, όπου αναμίχθηκε ενεργά στην τότε πνευματική ζωή. Το 1897 πήρε μέρος ως έφεδρος αξιωματικός του στρατού στον Ελληνοτουρκικό πόλεμο. Η εμπειρία του από την κατάσταση του ελληνικού στρατού ήταν απογοητευτική και αυτό, μαζί με την ιδεολογική στροφή του, συνετέλεσε στην τελική απόρριψη της Μεγάλης Ιδέας, γεγονός που εξέφρασε στο διήγημά του «Αντάρτης» (1907), το οποίο αναφέρεται ακριβώς στον πόλεμο αυτό.\nΣτη Λογοτεχνία ο Κώστας Χατζόπουλος εμφανίστηκε σε νεαρή ηλικία, το 1884, δημοσιεύοντας το ποίημά του «Έλα Ξανθή» στο περιοδικό «Εβδομάς». Χρησιμοποιούσε συνήθως τα φιλολογικά ψευδώνυμα: Πέτρος Βασιλικός και Γληγόρης Παπαστάθης. Ήταν δημοτικιστής και στον αγώνα μεταξύ καθαρευουσιάνων και δημοτικιστών που μαινόταν την εποχή εκείνη, βοήθησε με την έκδοση του βραχύβιου αλλά πρωτοποριακού περιοδικού «Η Τέχνη», που εξέδωσε από το 1897 ως το 1899.\nΤο 1900 ο Κώστας Χατζόπουλος αναχώρησε για τη Γερμανία. Σπούδασε στο Μόναχο, στη Δρέσδη και στη Λειψία και εντρύφησε στη φιλολογία και την ποίηση των βόρειων λαών, που επηρέασαν το έργο του. Η διαμονή του στην Ευρώπη αποτέλεσε τομή στη ζωή του, καθώς εκεί παντρεύτηκε τη Φινλανδή σπουδάστρια Σάννυ Χάγκμαν (Sanny Häggman), η οποία υπήρξε υποδειγματική σύζυγος. Εκεί ασπάστηκε και τον Μαρξισμό. Ήταν ο πρώτος μεταφραστής στα ελληνικά του Κομμουνιστικού Μανιφέστου, των Μαρξ και Ένγκελς, που δημοσιεύτηκε στον «Εργάτη» του Βόλου το 1908. Επίσης, ίδρυσε στο Μόναχο τη «Σοσιαλιστική Δημοκρατική Ένωση». Τέλος, ίδρυσε στο Μόναχο και στο Βερολίνο «Αδελφάτα της Δημοτικής», όπου συγκεντρώνονταν Έλληνες και Γερμανοί διανοούμενοι που ενδιαφέρονταν για το ελληνικό γλωσσικό ζήτημα.\nΤο 1914, με την έκρηξη του Α' Παγκόσμιου Πόλεμου, ο Κώστας Χατζόπουλος επέστρεψε στην Ελλάδα και άρχισε να δημοσιεύει τα διηγήματα και μυθιστορήματα που είχε γράψει κατά καιρούς στην Ελλάδα και τη Γερμανία. Το 1917 εργάστηκε σε μια υπηρεσία λογοκρισίας. Το 1920, και ενώ ταξίδευε με καράβι προς την Ιταλία, πέθανε εν πλω από τροφική δηλητηρίαση και θάφτηκε στο κοιμητήριο του Μπρίντεζι. Τα οστά του μεταφέρθηκαν πολλά χρόνια αργότερα στο Α' Νεκροταφείο Αθηνών.\nΠεζογραφία: "Το φθινόπωρο" (1917), "Αγάπη στo χωριό" (1910), "O πύργος του Aκροποτάμου" (1915), "Τάσω, Στό σκοτάδι και άλλα διηγήματα" (1916), "Aννιώ" και άλλα διηγήματα (μεταθανάτια έκδοση, 1923), "Υπεράνθρωπος" (1915) Στα έργα του αυτά ακολούθησε τις αρχές του ρεαλισμού και του νατουραλισμού, εκτός από το Φθινόπωρο που είναι γραμμένο με την τεχνική του συμβολισμού. Σε όλα διαφαίνεται ο κοινωνικός προβληματισμός, κυρίως για τη θέση της γυναίκας στην κοινωνία.\nΜεταφράσεις: μετέφρασε κάποια από τα σημαντικότερα ευρωπαϊκά θεατρικά έργα. Κάποιες από τις σπουδαιότερες μεταφράσεις του είναι:\nΔωδέκατη Νύχτα του Ουίλιαμ Σαίξπηρ\nΙφιγένεια στην Ταυρίδα και Φάουστ του Γιόχαν Βόλφγκανγκ Γκαίτε\nΠέερ Γκυντ του Ίψεν\nΤο μεταφραστικό του έργο στον τομέα του θεάτρου στόχευε στην καθιέρωση της δημοτικής, στην ανανέωση του θεατρικού ρεπερτορίου, στο οποίο κυριαρχούσαν κακής ποιότητας γαλλικά έργα και στην διεύρυνση των οριζόντων του θεατρικού κοινού.\nΠαναγώτης Νούτσος, "H κοινωνιστική σκέψη του K. Xατζόπουλου. Δυναμική και όρια", στο: Δήμος Aγρινίου - Πανεπιστήμιο Iωαννίνων, O K. Xατζόπουλος ως συγγραφέας και θεωρητικός. Πρακτικά Eπιστημονικού Συμποσίου, Aθήνα 1998, 391-399.\n↑ Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. Ανακτήθηκε στις 21 Δεκεμβρίου 2014.\n↑ (Γαλλικά) BnF authorities. data.bnf.fr/ark:/12148/cb131785266. Ανακτήθηκε στις 10 Οκτωβρίου 2015.\n↑ (1868-1920), Chatzópoulos, Kōnstantínos; (1868-1920), Chatzópoulos, Kōnstantînos; (1868-1920), Χατζόπουλος, Κωνσταντίνος; (1868-1920), Χατζόπουλος, Κωνσταντῖνος. «BnF Catalogue général». catalogue.bnf.fr. Ανακτήθηκε στις 10 Δεκεμβρίου 2016.\nΑνακτήθηκε από "https://el.wikipedia.org/w/index.php?title=Κωσταντίνος_Χατζόπουλος&oldid=7992544"\nΤελευταία επεξεργασία στις 22 Ιανουαρίου 2020, στις 17:43


Σερέλης στο ΦΩΣ: «Δεν κατεβάζει ταχύτητα αυτός ο Ολυμπιακός» - Fosonline\nΣερέλης στο ΦΩΣ: «Δεν κατεβάζει ταχύτητα αυτός ο Ολυμπιακός»\nΤετάρτη, 13/10/2021 09:21\nΟ προπονητής του Λαυρίου, Χρήστος Σερέλης, δηλώνει στο «ΦΩΣ» εντυπωσιασμένος από το ρυθμό του Ολυμπιακού στο ξεκίνημα της φετινής σεζόν.\nΕίναι καλός προπονητής, χρόνια στο Λαύριο, πέρσι έφτασε την ομάδα του στη δεύτερη θέση της βαθμολογίας. Γνωρίζει καλά τον Ολυμπιακό και το ελληνικό πρωτάθλημα. Είπε ορισμένα πολύ ενδιαφέροντα πράγματα. Προχθές αντιμετώπισε τον Ολυμπιακό. Χρήστος Σερέλης λοιπόν. Είχαμε κλείσει τη συνέντευξη για μετά το ματς ανεξαρτήτως αποτελέσματος.\nΠαίζει ο Ολυμπιακός με την Μπασκόνια, τη διαλύει και την αφήνει στους 50 πόντους, παίζει με τη Ρεάλ, τη νικάει και την αφήνει στους 68 πόντους, δύο μέρες μετά έρχεται σε εσάς και κάνει περίπατο. Ποιο είναι το ατού του φετινού Ολυμπιακού;\nΑυτό που βλέπω -και το νιώσαμε στο ματς- είναι ότι η ταχύτητα του Ολυμπιακού σχεδόν δεν κατεβαίνει! Το επίπεδο της ενέργειας και της εκτέλεσης, ακόμα και σε 5 εναντίον 5, είναι πολύ υψηλό! Είναι μεγάλο πλεονέκτημα αυτό για μια ομάδα. Ο Ολυμπιακός είχε τον ίδιο ρυθμό 40 λεπτά!\nΑυτό είναι θέμα δουλειάς του προπονητή ή έχει φέτος τα κατάλληλα εργαλεία;\nΕίναι και τα δύο. Είναι δουλειά του προπονητή και όλου του προπονητικού τιμ, αλλά υπάρχουν και τα εργαλεία φέτος. Επίσης, παίζει ρόλο ότι η ομάδα έχει έναν κορμό από πέρσι, έχει δουλευτεί από πέρσι με τον ίδιο προπονητή. Όμως είναι πολύ νωρίς ακόμα... Για όλες τις ομάδες είναι πολύ νωρίς. Και για αυτές που έχουν πάει καλά και για αυτές που δεν πάνε καλά έως τώρα. Καλό είναι να κρατάμε μικρό καλάθι. Διότι η σεζόν -ειδικά για τις ομάδες που παίζουν Ευρωλίγκα- θα είναι τεράστια.\nΈχει ο Ολυμπιακός το πιο πλήρες ρόστερ των τελευταίων χρόνων;\nΤων τελευταίων τριών χρόνων ναι, ειδικά σε αυτό που θα πω: είναι η πρώτη χρονιά που οι καινούργιοι παίκτες του Ολυμπιακού έχουν μπει στην ομάδα και αφομοιώθηκαν πολύ καλά. Υπάρχει μια ομοιογένεια πολύ καλή από νωρίς! Βλέπουμε μεγάλη ετοιμότητα στην ομάδα του Ολυμπιακού πολύ νωρίς.\nΔύσκολη ερώτηση τώρα. Μπορεί να έκανε καλό στην ομάδα η αποχώρηση του Σπανούλη, ο οποίος είχε μεγαλώσει ηλικιακά, ταλαιπωριόταν και από τραυματισμούς, χωρίς αυτόν τώρα έπρεπε να πάρουν περισσότερες πρωτοβουλίες οι άλλοι παίκτες;\nΔύσκολη ερώτηση πραγματικά, γιατί έχει πολλές παραμέτρους η απάντηση. Σίγουρα ο Σπανούλης ήταν ο ηγέτης του Ολυμπιακού και λογικά έως το τέλος της καριέρας του λειτουργούσε ως ηγέτης, διότι αν δεν το έκανε, δεν θα λεγόταν Σπανούλης. Όταν αποχώρησε, έπρεπε όλα τα παιδιά να κάνουν ένα βήμα παραπάνω. Όμως σε δύσκολες έδρες, σε πολύ δύσκολα ματς, ακόμα η ομάδα του Ολυμπιακού δεν έχει δοκιμαστεί. Πίστεψέ με, χρειάζεται χρόνος και υπομονή για να δούμε πώς θα λειτουργήσουν τα πράγματα.\nΑπό τους νεοφερμένους ποιος σου φαίνεται πιο σημαντική μεταγραφή;\nΟ καθένας κάνει τη δουλειά του πολύ καλά. Ο Ουόκαπ βοηθάει πολύ αμυντικά και στην οργάνωση του παιχνιδιού με την ενέργειά του, είναι μια καλή εναλλακτική στη θέση του Σλούκα. Ο Ντόρσεϊ δίνει το εύκολο σκοράρισμα, το σουτ, είναι και Έλληνας, δεν πιάνει θέση ξένου. Ο Φαλ έχει τεράστιο κορμί, κρύβει τη ρακέτα, αυτό είναι πολύ σημαντικό. Στην πεντάδα που ξεκινάει ο Ολυμπιακός τα ματς παίζουν τρεις καινούργιοι παίκτες και αυτό δεν φαίνεται! Υπάρχει ομοιογένεια εντυπωσιακή για τόσο νωρίς.\nΜπορούμε να πούμε ότι ο πιο καλός παίκτης του Ολυμπιακού πλέον είναι ο Βεζένκοφ;\nΕίναι από τους πιο κομβικούς παίκτες, θα συμφωνήσω μαζί σου. Κάθε χρόνο γίνεται και καλύτερος, έχει κάνει τεράστια δουλειά. Σκοράρει εύκολα, δίνει ριμπάουντ, διαβάζει το παιχνίδι, δίνει ενέργεια.\nΘέλω τη γνώμη σου για τη θέση «3». Χρειάζεται εκεί ενίσχυση ο Ολυμπιακός; Θα παίζει με χαμηλό σχήμα; Μπορεί να μην έχει πρόβλημα αν είναι υγιής ο Παπανικολάου, βελτιωθεί ο Μακ Κίσικ, είναι καλά ο Πρίντεζης και βοηθάει στο «3» ο Βεζένκοφ; Τι προβλέπεις ότι θα γίνει στη θέση «3»;\nΠολλές ερωτήσεις μαζί!\nΕ, με προπονητή μιλάω, είσαι για τα δύσκολα.\nΤο ρόστερ του Ολυμπιακού έχει πέντε ξένους. Μπορεί να έχει άλλον έναν λοιπόν στη συνέχεια. Ως προς το ελληνικό πρωτάθλημα και Κύπελλο, μην το συζητάμε, ο προπονητής του Ολυμπιακού έχει πολλές επιλογές, δεν λείπει κάτι από το ρόστερ. Ο κόουτς μπορεί να κάνει διάφορα σχήματα. Ως προς την Ευρωλίγκα, αν είναι όλοι υγιείς, είναι ένα ρόστερ που μπορεί να κάνει πολλά πράγματα. Όλα αυτά που είπες μπορούν να δοκιμαστούν. Εξαρτάται πώς θα βγει η κούραση και αν θα υπάρχει τραυματισμός. Ο Ολυμπιακός δεν βιάζεται όπως βλέπω να κάνει μεταγραφή και να σου πω κάτι σημαντικό; Η ομάδα είναι πολύ ισορροπημένη στους χρόνους και στους ρόλους. Η ομάδα φαίνεται να έχει παίκτες που είναι πολύ ευχαριστημένοι...\nΕννοείς ότι δεν έχει γκρίνιες ο προπονητής;\nΝαι, είναι σημαντικό για έναν προπονητή να έχει παίκτες ευχαριστημένους. Αν έχει βρει τη χημεία και την ισορροπία, όλοι έχουν ρόλους και είναι ευχαριστημένοι, ίσως είναι προτιμότερο να μείνει έτσι, παρά να έρθει ένας καλός παίκτης και να χαλάσει αυτή η χημεία.\nΠριν αρχίσουν οι αγώνες ο Ολυμπιακός εθεωρείτο δύσκολο να μπει στην οκτάδα. Τώρα λένε για φάιναλ φορ!\nΟ Ολυμπιακός φαίνεται ότι έχει τα φόντα να μπει στην οκτάδα και να παλέψει για παραπάνω. Αλλά, το ξαναλέω, είναι νωρίς ακόμα.\nΠες μου για τον Λαρεντζάκη.\nΕίναι ένα παιδί που δουλεύει πάρα πολύ. Έχει το θράσος το μπασκετικό και την αυτοπεποίθηση, παλεύει την κάθε φάση στον αγώνα. Ενώ όταν ήρθε δεν ακουγόταν, κατάφερε με τη δουλειά του και με το σπαθί του να κερδίσει δίκαια τον χρόνο συμμετοχής του στα ματς. Και ξέρεις τι μου αρέσει; Ότι σε κάθε ματς φαίνεται να παλεύει σαν να μην έχει κερδίσει ακόμα κάτι.\nΘέλω προγνωστικά για το πρωτάθλημα. Ποιος θα το πάρει, ποιος θα πάρει τη δεύτερη θέση, ποιος την τρίτη και την τέταρτη. Είναι το φαβορί ο Ολυμπιακός;\nΔεν θέλω να πω τη λέξη φαβορί γιατί είναι πολύ νωρίς και όσοι είμαστε στο μπάσκετ ξέρουμε ότι πολλά μπορεί να αλλάξουν με δύο μεταγραφές ή με έναν τραυματισμό. Η Εφές πέρσι ήταν σε προβληματική κατάσταση στην αρχή και έπειτα μεταμορφώθηκε. Όμως ο Ολυμπιακός πατάει πολύ καλά και φαίνεται τώρα πιο μπροστά από τους άλλους. Για τον τίτλο σίγουρα θα παλέψει με τον Παναθηναϊκό. Από εκεί και πέρα ο Προμηθέας πιστεύω ότι θα είναι πολύ καλή ομάδα που μαζί με την ΑΕΚ θα παλέψουν για την τρίτη και την τέταρτη θέση. Έπειτα είναι ο ΠΑΟΚ, το Περιστέρι και η ομάδα μου να παλέψουν για τις επόμενες θέσεις. Θα παίξει μεγάλο ρόλο και το θέμα των ομάδων που θα έχουν μείον βαθμούς.\nΕσείς τι καλύτερο να κάνετε από πέρσι που βγήκατε δεύτεροι; Απίστευτο, ε;\nΑπίστευτο, ναι. Κάναμε το απόλυτο πέρσι! Δεν γινόταν να βγούμε πρώτοι, ήταν σαν να πήραμε το πρωτάθλημα. Η φιλοσοφία μας είναι να διατηρηθούμε σε υψηλό επίπεδο. Επειδή θα παίζαμε στην Ευρώπη, φτιάξαμε μία ομάδα που να έχει νέα παιδιά αλλά και έμπειρους παίκτες. Δεν υπάρχει πίεση σε ποια θέση θα τερματίσουμε, δεν παρασυρόμαστε από την προηγούμενη χρονιά, ξέρουμε πού πατάμε και πού βρισκόμαστε. Αυτό που θέλουμε είναι ως Λαύριο να συνεχίσουμε να έχουμε τον σεβασμό όλων.\nΕίναι ευτυχής συγκυρία για το μπάσκετ ότι επέστρεψε ο Ολυμπιακός στην Α1, άλλαξαν η ΕΟΚ και η ΚΕΔ και δείχνει τους αγώνες η ΕΡΤ;\nΕυτυχής συγκυρία είναι η επιστροφή του Ολυμπιακού στο πρωτάθλημα, θα δώσει πολύ μεγαλύτερο ενδιαφέρον από πριν. Επίσης, το ότι δείχνουν το πρωτάθλημα τα δημόσια κανάλια είναι πολύ καλό, μπαίνει το μπάσκετ σε όλα τα σπίτια. Υπάρχει και η αλλαγή στην ΕΟΚ, την οποία ζήταγε πολύς κόσμος και κάποιες ομάδες, θα φέρει αλλαγές σε όλη τη δομή του μπάσκετ. Αυτό που πρέπει όμως να γίνει είναι να είμαστε ενωμένοι ως μπάσκετ, να υπάρχει σύμπνοια σε όλους όσοι αγαπάμε το μπάσκετ, οι διαφορές μας να είναι μόνο εντός αγωνιστικού χώρου, ώστε το μπάσκετ να προχωρήσει ενωμένο και να ξαναγίνει στην Ελλάδα το άθλημα που γνωρίζαμε.


Ο εξανθρωπισμός τού αιώνιου διαμέσου της Τέχνης, της Αθανασίας Γιασουμή – Μολυβάκι\nΟ εξανθρωπισμός τού αιώνιου διαμέσου της Τέχνης, της Αθανασίας Γιασουμή\nΑναρτήθηκε από τον/τηνAthanasia Yiasoumi 13 Ιουλίου 2020 14 Ιουλίου 2020 Δημοσιεύθηκε στηνΦιλοσοφίαΕτικέτες:Αθανασία Γιασουμή,Στοχαστικό δοκίμιο,Φιλοσοφία\nΖούμε «αισίως» την μακροημέρευση του εφήμερου. Ξυπνάμε, κοιμόμαστε, αναπαραγόμαστε. Στο ενδιάμεσο ψωνίζουμε είδη πρώτης ανάγκης, δεύτερης ανάγκης, τρίτης ανάγκης. Οι ανάγκες μας σε γκρο πλάν. Υπάρχουμε ως καταναλωτές επί παραγγελία βίου. Λαίμαργοι στις μεταξύ μας σχέσεις, αλλά, κυρίως, στη σχέση μας με τον καθρέφτη. Ταχυφαγάδες συναισθημάτων, αιτητές τής εκ των ετέρων αποδοχής. Σου δίνω γιατί θέλω να πάρω. Παίρνω γιατί σου έδωσα κάποτε. Ο παραλογισμός ντυμένος το κοστούμι της λογικής.\nΤΟΥ ΕΡΩΤΑ ΚΑΙ ΤΟΥ ΘΑΝΑΤΟΥ – Ελένη Βαρθάλη


Σήμερα η κηδεία του Νίκου Γκελεστάθη - STEREA NEWS\nΣήμερα η κηδεία του Νίκου Γκελεστάθη\nΗ εξόδιος ακολουθία και η ταφή του π. Υπουργού θα πραγματοποιηθεί σήμερα Τετάρτη 2 Σεπτεμβρίου στις 13:00 το μεσημέρι στο πρώτο νεκροταφείο Αθηνών. Ο εκλιπών πέθανε τα ξημερώματα της Κυριακής 30/9 σε ηλικία 90 ετών. Ο Νίκος Γκελεστάθης γεννήθηκε\nΗ εξόδιος ακολουθία και η ταφή του π. Υπουργού θα πραγματοποιηθεί σήμερα Τετάρτη 2 Σεπτεμβρίου στις 13:00 το μεσημέρι στο πρώτο νεκροταφείο Αθηνών. Ο εκλιπών πέθανε τα ξημερώματα της Κυριακής 30/9 σε ηλικία 90 ετών.\nΟ Νίκος Γκελεστάθης γεννήθηκε το 1930 στη Δεσφίνα Φωκίδας. Σπούδασε νομικά στο Πανεπιστήμιο Αθηνών. Είναι αδελφός του βουλευτή Φωκίδας Αθανάσιου Γκελεστάθη, τον οποίο διαδέχθηκε στις εκλογές του 1981.\nΔιετέλεσε υπουργός Μεταφορών και Επικοινωνιών (1990 – 1992) και υπουργός Δημόσιας Τάξης (1992 – 1993) στην κυβέρνηση του Κωνσταντίνου Μητσοτάκη.\n“Υπηρέτησε με ήθος την πατρίδα. Του αξίζει κάθε τιμή”\n“Η πολιτική ζωή αποχαιρετά, σήμερα, μία ευγενική μορφή της και η Νέα Δημοκρατία ένα ιστορικό στέλεχός της” ανέφερε στη συλλυπητήρια δήλωση του για τον θάνατο του Νίκου Γκελεστάθη ο πρωθυπουργός Κυριάκος Μητσοτάκης.\nΟ πρωθυπουργός τόνισε, επίσης, ότι ο Νίκος Γκελεστάθης “επί δεκαετίες, υπηρέτησε με ήθος και συνέπεια την πατρίδα ως βουλευτής και υπουργός. Του αξίζει, λοιπόν, κάθε τιμή”.\n“Προσωπικά είχα την τύχη να τον γνωρίσω από τα πρώτα μου βήματα. Και οι σοφές συμβουλές του θα με συνοδεύουν πάντα. Θερμά συλλυπητήρια στην οικογένειά του”, κατέληξε.\nΤα συλλυπητήριά του για τον θάνατο του πρώην βουλευτή της ΝΔ και υπουργού εξέφρασε και ο Πρόεδρος της Βουλής των Ελλήνων κ. Κωνσταντίνος Τασούλας, ο οποίος προέβη στην ακόλουθη δήλωση:\nΑνακοίνωση της ΔΗΜ.Τ.Ο. ΔΩΡΙΔΟΣ\nΜε βαθιά θλίψη και απέραντη συγκίνηση, τα μέλη της Δημοτικής Τοπικής Επιτροπής Δωρίδος Νέας Δημοκρατίας, αποχαιρετάμε τον τέως Βουλευτή Φωκίδας και Υπουργό κ. Νικόλαο Γκελεστάθη, ο οποίος με ήθος, συνέπεια και αυταπάρνηση προσέφερε μέχρι τελευταίας στιγμής τις υπηρεσίες του στην ιδιαίτερη πατρίδα του την αγαπημένη μας Φωκίδα.\nΟ Νίκος Γκελεστάθης ανήκε στους πολιτικούς που είχαν θέσει ως στόχο και σκοπό την υπηρεσία του τόπου τους και της Πατρίδας γενικότερα.\nΓι’ αυτό άλλωστε οι πολίτες της Φωκίδας τον τίμησαν και τον ανέδειξαν, επί 23 χρόνια, στο αξίωμα του Βουλευτή Φωκίδας.\nΗ παράταξη της Νέας Δημοκρατίας και οι πολίτες της Φωκίδας οφείλουν πολλά στο Νίκο Γκελεστάθη.\nΗ απώλεια του, σε συνάρτηση της προσφοράς του στη Φωκίδα, αφήνει σε όλους μας ένα τεράστιο κενό.\nΑγαπητέ Νίκο θα σε θυμόμαστε πάντα μέσα από τη προσφορά σου στην αγαπημένη μας Φωκίδα και θα σε τιμούμε πάντα.\nΣε αποχαιρετούμε. Καλό σου ταξίδι.\nΨΗΦΙΣΜΑ ΔΗΜΟΥ ΔΕΛΦΩΝ\nΎστερα από το άγγελμα του θανάτου του Νικόλαου Γκελεστάθη, το Δημοτικό Συμβούλιο Δήμου Δελφών, ως θέμα εκτός ημερήσιας διάταξης, στην από 31-8-2020 συνεδρίασή του και μετά από πρόταση του Δημάρχου, ο οποίος εκφράζει τη βαθιά του θλίψη για το θάνατο ενός πολιτικού άνδρα του οποίου η δράση σημάδεψε την πορεία του Νομού, εκλεγόμενος συνεχώς βουλευτής από το 1981 έως και το 2000, επί οκτώ συνεχείς εκλογικές αναμετρήσεις και υπηρέτησε ως Υπουργός Μεταφορών και Επικοινωνιών και Δημόσιας Τάξης στην Κυβέρνηση της Νέας Δημοκρατίας, με αρχές, αξιοπρέπεια, αφοσίωση και ευγένεια, έλαβε το παρακάτω ψήφισμα:\nτου Δημοτικού Συμβουλίου Δήμου Δελφών (κατά πλειοψηφία)\n1) «Το Δημοτικό Συμβούλιο Δήμου Δελφών, με την αναγγελία του θανάτου του εκλεκτού συμπατριώτη μας, Νικολάου Γκελεστάθη, διατελέσαντος Βουλευτή Φωκίδας επί σειρά ετών και Υπουργού της Ελληνικής Κυβέρνησης, εκφράζει την θλίψη και τα συλλυπητήρια προς την οικογένεια του αείμνηστου, ο οποίος με τη στάση ζωής, την αφοσίωσή του στο καθήκον, την ευγένεια και το δημοκρατικό ήθος, τίμησε το κοινοβουλευτικό σώμα και την ιδιαίτερη Πατρίδα του την Φωκίδα».\n2) Να επιδοθεί το παρόν ψήφισμα στους οικείους του.\n3) Να αναρτηθεί μεσίστια η σημαία στο Δημοτικό Κατάστημα κατά την ημέρα της κηδείας.\n4) Να δημοσιευτεί το παρόν στην ιστοσελίδα του Δήμου Δελφών.


Συγκεντρώσεις για το "ναι" και το "οχι" σε Σύνταγμα και Καλλιμάρμαρο (φωτο)\nΠαρ. 3 ΔΕΚ 21 03:50\nΣε εξέλιξη είναι δύο ταυτόχρονες συγκεντρώσεις υπέρ του «ναι» και του «όχι» πέφτει σήμερα η αυλαία της εκστρατείας ενόψει του δημοψηφίσματος της Κυριακής.\nΣε επιφυλακή είναι οι άνδρες της αστυνομίας για τη διαφύλαξη της ομαλής διεξαγωγής των συγκεντρώσεων, ενώ σε ισχύ έως τα ξημερώματα του Σαββάτου θα είναι έκτακτα μέτρα ασφαλείας σε όλο το κέντρο της Αθήνας.\nΗ συγκέντρωση υπέρ του «όχι» πραγματοποιείται στην πλατεία Συντάγματος, ενώ στις 21:00 ο πρωθυπουργός, Αλέξης Τσίπρας θα απευθύνει χαιρετισμό.\nΑθηνα, by gpapadakis\nΤην ίδια ώρα, στο Καλλιμάρμαρο πραγματοποιείται συγκέντρωση υπέρ του «ναι», στην οποία έχει απευθύνει κάλεσμα η πρωτοβουλία «Μένουμε Ευρώπη». Χαιρετισμό θα απευθύνει ο δήμαρχος Αθηναίων, Γιώργος Καμίνης, αναφέρει το newpost.gr\nΗ αστυνομία βρίσκεται επί ποδος και στο Σύνταγμα και στο Καλλιμάρμαρο για την αποφυγή τυχόν επεισοδίων.\nΜάλιστα, προκειμένου να διευκολυνθούν όσοι θέλουν να μετάσχουν στις δύο ταυτόχρονες συγκεντρώσεις, η ΓΑΔΑ εξέδωσε ανακοίνωση με κατευθυντήριες οδηγίες.\nΣυγκεκριμένα, προτρέπει όσους πρόκειται να μετάσχουν στη συγκέντρωση υπέρ του ΝΑΙ να χρησιμοποιήσουν τους σταθμούς Μετρό «Ευαγγελισμός» και «Ακρόπολη» και αντίστοιχα, όσους επιθυμούν να μετάσχουν στη συγκέντρωση υπέρ του ΟΧΙ να χρησιμοποιήσουν το σταθμό Μετρό «Σύνταγμα».\nσυγκέντρωση για το όχι\nσυγκέντρωση για το ναι


Τα οφέλη της συντροφιάς ενός ζώου -\nΣε ένα κλίμα συνεχών αλλαγών στις αξίες, ορισμένοι άνθρωποι δίνουν σημαντική σημασία στο ρόλο των κατοικίδιων στη ζωή τους. Αλλά ποια είναι τα οφέλη στον άνθρωπο από τη συντροφιά ενός ζώου;\nΟι άνθρωποι πάντα επιθυμούσαν να περιθάλπουν ζώα. Στη σύγχρονη κοινωνία συνεχίζεται η δέσμευση ανθρώπων προς τη φροντίδα των ζώων. Σε ένα κλίμα συνεχών αλλαγών στις αξίες, ορισμένοι άνθρωποι δίνουν σημαντική σημασία στο ρόλο των κατοικίδιων στη ζωή τους.\nΤο χάιδεμα ενός ζώου φέρνει ανακούφιση στο αφεντικό όπως και ανακούφιση από τις απαιτήσεις των ανθρώπινων σχέσεων.\nΤα ζώα είναι κάτι περισσότερο από σύντροφοι μόνο. Υπάρχουν άνθρωποι που ζητούν να ‘επιστρέψουν στα βασικά’, να απλοποιήσουν τη ζωή τους και να ξαναποκτήσουν παραδοσιακές αξίες. Τα κατοικίδια είναι στενά συνδεδεμένα με τέτοιους στόχους.\nΈχουν αποδειχτεί πολύτιμα σε πολλούς ρόλους. Χρησιμεύουν ως οδηγοί τυφλών, βοηθοί ατόμων με περιορισμένη κινητικότητα και βοηθοί αστυνομικών ή τελωνειακών υπαλλήλων. Σκυλιά βοηθάνε τους βοσκούς, άλογα τους ανθρώπους περιορισμένης κινητικότητας, ενώ οι γάτες βοηθούν στον έλεγχο των βλαβερών εντόμων.\nΖώα συντροφιάς βοηθούν αρρώστους, φυλακισμένους, ανθρώπους με ψυχικές διαταραχές.\nBe the first to comment on "Τα οφέλη της συντροφιάς ενός ζώου"


Ο χώρος της Παραμυθούπολης, στο Στρόβολο διαμορφώθηκε για να φιλοξενεί 250 περίπου άτομα, και αποτελεί ήδη το νέο hot spot της πρωτεύουσας. Μικροί και μεγάλοι μπορούν να ζήσουν μια αξέχαστη και ξεχωριστή κινηματογραφική εμπειρία.\nΣτο χώρο του θερινού κινηματογράφου, προσφέρεται φαγητό και ποτό, έτσι ώστε να μπορεί ο καθένας με την παρέα του να παρακολουθεί την αγαπημένη του ταινία, απολαμβάνοντας δροσερά κοκτέιλ, ή μια φέτα παγωμένου καρπουζιού ή το σουβλάκι ή το μπέργκερ του.\nΗ πρεμιέρα έγινε με την προβολή της ταινίας ΒΟΥΡΑΤΕ ΓΕΙΤΟΝΟΙ τη Δευτέρα 8 Ιουλίου. Οι θερινές προβολές θα συνεχιστούν μέχρι και τα μέσα Σεπτεμβρίου.\nΟι θερινές προβολές είναι καθημερινές και θα διαρκέσουν για δύο περίπου μήνες. Θα αποτελούνται από μεγάλη γκάμα ταινιών του αμερικανικού, του ελληνικού και του κυπριακού κινηματογράφου, που αγαπήθηκαν από το κοινό. Κάθε εβδομάδα θα υπάρχει προβολή τεσσάρων διαφορετικών ταινιών.